Mari Jose Olaziregi, Etxepare Institutua: "Euskararen etorkizunerako funtsezkoa da nazioarteko unibertsitateen sarean egotea"\n"Excellence in Basque Studies" ikastaroaren hirugarren edizioko saio bat (argazkia Etxepare)\nAurten ere harrera oso ona izan du Etxepare Institutuak sustatzen duen "Excellence in Basque Studies" ikastaroak. Mintegiaren helburua Etxeparek atzerriko unibertsitateetan dituen Euskara eta Euskal Kultura irakurletzetarako irakasleak trebatzea da eta 150 partehartzailetik gora izan ditu azken edizioak. Etxepare Institutuko Euskararen Sustapenerako zuzendari Mari Jose Olaziregiren esanetan, euskararen etorkizunerako funtsezkoa da nazioarteko unibertsitateen ikasketa eta ikerketa sarearen baitan izatea, eta irakurletza programak helburu horrekin dihardu lanean. Alabaina, egoera ekonomikoa dela eta, datorren ikasturtean hiru irakurletza itxi egingo dira (Stanford, Bahia Blanca eta Mexikoko Iberoamericana unibertsitatekoa) eta bakarra irekiko da, Irlandako Cork Unibertsitatean.\nBego Miñaur/Donostia-San Sebastián. "Excellence in Basque Studies" ikastaroaren hirugarren edizioa Donostian eman zen iragan uztailaren 4an eta 5ean, UPV-EHUko Udako Ikastaroen baitan. Etxepare Euskal Institutuaren sostenguarekin antolatu zen eta institutuko Euskararen Sustapenerako zuzendari Mari Jose Olaziregik ikastaroaren balioespen oso baikorra egin du.\n"Matrikula kopuruari eutsi diogu: ikastaroak 70 bat partehartzaile izan ditu eta otsailean eta apirilean egin genituen online ikastaroek beste hainbeste", azaldu dio Olaziregik EuskalKultura.com-i.\nEuskal kultura birpentsatuz\nOlaziregik azaldu duenez, ikastaro honek --eta baita irakurletza programak-- "euskal kultura gaur egun nazioarteko parametro akademikoetan pentsatzea eskatzen dute: ikastaroa nola planteatuko genuke, ze estandarretan, ze baliabide teknologiko erabiliko genituzke...". Horrez gain, urtetik urtera ikastaroko egitaraua goitik behera berritzen dela dio eta, hori dela eta, erabilgarria dela "euskal kultura arloko edozein kontutan eguneratzeko".\nHalatan, partehartzaileen artean euskal kulturan eguneratu nahi duten lizentziatuak eta irakasleak izan dira; eta baita egun irakurletzatan lanean ari diren irakasleak zein ikastarora irakurle gisa atzerrian lanpostu bila etorri direnak ere.\nIkastaroan parte hartu duten nazioarteko adituen ekarpena azpimarratu du Olaziregik, horien artean Jose del Valle, City University of New York (CUNY) unibertsitateko Literatura eta Hizkuntza Prehispanikoen eta Lusitaniar-Brasildarren Programako zuzendariarena, eta Stanford University-ko irakasle Joan Ramón Resinarena. Azken honek, esaterako, Saizarbitoriaren "Hamaika Pauso" eleberriaren irakurketa bat egin zuen --"zoragarria", Olaziregiren esanetan-- eta euskal ikasketak ikasketak iberiarren markoan emateak dituen onurak aipatu zituen.\nNazioarteko unibertsitate sarean\n"Gaur egungo egoeran internazionalizazioa klabea da", azpimarratu du Olaziregik. Zentzu horretan, "euskal kulturarentzat irakurletzak eta euskara eskolak munduko unibertsitateetan egotea, beste hizkuntza sail eta programekin harremanetan, oso garrantzitsua da", azaldu du. "Unibertsitate horietan egon daitezke euskararen etorkizuneko ikerlariak; ikasle horien artetik sor daitezke etorkizuneko euskara itzultzaileak..."\nEtxepare Institutuak argi du irakurletzek norabide horretan lanean jarraitu behar dutela. Hala ere, "egungo egoera ekonomikoa dela eta gure aurrekontuak murriztu egin dira eta optimizatu beharra dago. Irakurletza berriak sortzea oso ondo pentsatzen ari gara, eta daudenak optimizatzea da helburua", agertu du.\nIrakurletza berria Irlandan\nGauzak horrela, datorren ikasturtean hiru irakurletza itxiko direla baieztatu dio EuskalKultura.com-i Olaziregik, orohar, matrikula kopuru baxua dela eta: Stanford University (AEB), Universidad de Bahía Blanca (Argentina) eta Universidad Iberoamericana (Mexiko). "Hala ere, bidea egina dagoela uste dugu eta aurrerago berriz ere ireki ahalko direla espero dugu", esan du.\nAldiz, 2013-2014 ikasturtean irakurletza berri bakarra irekiko da, Irlandako Cork hiriko unibertsitatean. "Hizkuntza sail oso indartsua abian jarri duen unibertsitate berri bat", Olaziregiren esanetan. Horrez gain, institutua beste bi katedra abian jartzeko lanean ari da, baina epe luzeagoan gauzatuko direla espero dute arduradunek.\nGaur hasiko da "Excellence in Basque Studies" ikastaroaren hirugarren edizioa Miramar Jauregian


Justo Garate, mediku bat erbestean : Hamaika Bide Elkartea\nJusto Garate medikuaren pertsonalitatea (Bergara, 1900-Mendoza, 1994) euskal erbestearen garrantzitsuenetarako bat izan zen, zalantzarik gabe. Ikerketa-lan honetan Justo Garateren bizialdia errepasatuz, bere aktibitate nagusiak aztertuko ditugu: medikuntza alorrean eginiko aportazioak, formakuntza garaietatik, gerra aurreko bere lehen urratsak lan munduan, Argentinako diasporan bizi izandako urteak, han egin zuen lana… Arreta berezia, bestetik, itzultzaile moduan aurrera eraman zuen ibilbideari eskaini diogu.\nGarate bizitza, belaunaldi bereko beste hainbat mediku eta zientzialarien bezala, Francoren estatu kolpearen eta ondorengo gerra zibilaren ondorioz puskatu egin zen. Zorionez, Bergarako intelektuala bere bizimodu berrian laster integratu zen eta Argentina bere bigarren aberria bihurtu zuen; herrialde horretan bere lanarekin jarraitu zuen haren azken egunak arte. Nahiz eta gerrak bere ibilbidea puskatu izan, lan oparoa utzi zigun. Hori ez zen izan erbesteratu askoren erreakzioa; askorentzat diaspora ezin gainditzeko errealitate gogorra izan zen. Garaterentzat, aldiz, bere jendeak eta lurrak minez utziak izan ondoren, bere herriarekiko aurretik hartutako leialtasun konpromezua aukera intelektual eta profesional berriei, zabalagoei ezarri zien.\nIntelektual honen izaerak eta haren lan zientifikoaren joerak jarrera horrekin bat egiten dute. Zinez, Garate erbesteratuen artean oso ohikoa zen erresistentziako testimonialismotik urrundu egin zen. Erabat internazionalismo zientifikoaren eta kosmopolitaren baloreak gailendu zituen, azken buruan biak ala biak haren pertsonalitatean sakonki sustraituta bait zeuden. Jarrera horren iturriak ugari ziren: haren jakin-min intelektuala, landu zuen eleaniztasuna, herrialde desberdinetan baina batez ere hogeigarren hamarkadan Alemanian finkatu zuen mediku-formakuntza sakona…\nTestuinguru horretan, bereziki bikainak moldatu zituen itzulpenak izan ziren. Lan hori batez ere 40. eta 50. hamarkadetan landu zuen. Itzulpenak Argentinako argitaletxe garrantzitsuek plazaratu zituzten, batez ere Espasa-Calpek eta Losadak. Lan horrek, egia da, bere egoera ekonomiko zaila arintzeko aukera eman zion eta, halaber, bere gogo sortzaileak osatzeko aukera ezin hobea. Baina ez hori bakarrik. Itzulpenei esker haren izena Iberoamerikako panorama zientifikoan ezaguna egin zen. Modu batez, itzulpen horiek haren ibilbide profesionalaren benetako aurkezpen-gutunak izan ziren eta, azkenean, horrek bere izena ahanzturatik urrundu zuen. Itzulpenen edukiak desberdinak izan ziren: historikoak, zientifikoak, humanistikoak. Horiek, ene ustez, galdera bat azalarazten dute: egileak itzuli behar ziren liburuak aukeratzeko garaian argitaletxeen iritzietan eraginik izan zuen? Haren iritzia kontutan hartu zuten edo enkargu hutsak izan ziren?\nJusto Garate emaztearekin, Telesforo Monzón eta Jose Mugika Donibane Lohizunen (Lapurdi).\n“Medicina, historia y traducción en la obra de Justo Garate, exilado vasco en Argentina” artikulu osoa. Testua gaztelaniaz dago:


Biziaren sorrera eta eboluzioa\nMartinez Lizarduikoa, A., Abrisketa, J. I., & Etxeberria, A. (1999). Biziaren sorrera eta eboluzioa: :(Teoria berriak) / Alfontso Mtnz. Lizarduikoa, Juan Ignazio Abrisketa, Arantza Etxeberria. Donostia-San Sebastián: : Gaiak.\nMartinez Lizarduikoa, Alfontso, Juan Ignacio Abrisketa, and Arantza Etxeberria. Biziaren Sorrera Eta Eboluzioa: :(Teoria Berriak) / Alfontso Mtnz. Lizarduikoa, Juan Ignazio Abrisketa, Arantza Etxeberria. Donostia-San Sebastián: : Gaiak, 1999.


Liburu eta disko azoka gaurtik igandera Munoan | El Diario Vasco\nZarautzLiburu eta disko azoka gaurtik igandera Munoan\nLiburu eta disko azoka gaurtik igandera Munoan\nLiburu azoka. Bertaratzen direnak aukera paregabea dute eskaintza zabala ezagutzeko. / AMAXKAR\nEuskadiko Liburu Ganbarak Zarauzko Udalaren laguntzarekin antolatuta\nJUAN MARI ZUBIAURREZARAUTZ. Jueves, 24 agosto 2017, 08:20\nEuskadiko Liburu Ganbarak Zarauzko Udalaren laguntzarekin antolatutako liburu eta disko azoka izango da abuztuaren 24etik 27ra, Munoa plazan. Kultura trena herriz herri lemapean, liburu eta disko azokak Mungian hasi zuen ibilbidea eta Bizkaiko eta Gipuzkoako hainbat herrietan geldialdia egin ostean, Zarautzera iritsiko da.\nAzoka honetan liburu eta diskoen eta hauek banatzen eta argitaratzen dituzten etxeen inguruko nobedadeak ezagutzeko aukera izango da. Ordutegiari dagokionez, 11:00etatik 13:30era arte egongo da zabalik eta, arratsaldez, 16:30etik 20:00etara. Asteburuetan, ordu erdi beranduago itxiko da.\nNekane Iribar Kultura zinegotziak euskal kultura bultzatzeko azoka honek duen garrantzia azpimarratu du, «honelako azoka bat Zarau-tzera ekartzea oso aberasgarria da. Euskara eta euskal kulturaren arloan zeresana du gure herriak eta urtero arrakasta handia izaten du azokak. Horregatik, azokaren aldeko apustua egin dugu beste urte batez eta herritar guztiak bertara gerturatu eta euskal liburu eta diskoen nobedadeak zein diren jakitera animatzen ditut».\nBertan erosi ahalko diren liburuen artean, Bernardo Atxagaren 'Txoriak Kolpeka' edo Toti Martinez de Lezearen 'Esne eta eztizko lurra' aurkitzen dira eta, diskoen artean, berriz, Ruper Ordorikaren 'Guria Ostatua', Xabi Solanoren 'Ereñotzu' edo Sorkunen 'Ziklomorphosia' lanak salgai izango dira. Gainera, azokan liburu sinadurak eskuratzeko aukera eskainiko dute.\nHala, abuztuaren 26 eta 27an Jon Arretxe, Javier Sagastiberri eta Miren Palacios idazleak izango dira euren azken obrak sinatzeko: Sator Lokatzak, Perversidad eta Escalera de Damas liburuak, hurrenez hurren. Lau egunetan liburuak eta diskak eskura.\nBihar Euskadiko Kintopekoen harri jasotze txapelketa 19:00etan Lege Zaharren enparantzan Zarauzko Eusko Alkartasunak Antonio Eizmendiren lana aitortu du


LED argiteria jartzen jarraituko du Ibarrako Udalak - Ibarra - Tolosaldeko ataria\nLED argiteria jartzen jarraituko du Ibarrako Udalak\nTolosaldeko Ataria 2021-03-16 16:00\nKaleak LED argiz hornitzen ari dira eta udal eraikineko argiteria ere aldatzen ari dira egunotan; urtean 6.120 euro aurreztuko ditu udalak egindako aldaketekin.\nHainbat urte daramatza Ibarrako Udalak kale argiterian LED teknologia jartzen. Joan den urtean Okobio 18, Julian Gaiarre 29 eta Euskal Herria 33 kaleetako argiteria aldatu zuen, eta aurten ere lan horiek egiten jarraituko du.\n2020. urtean egindako aldaketarekin, urtean 6.120 euro aurreztuko ditu udalak energian. Kale argiteria aldatzeaz gain, udaletxeko argiztapena ere LED argietara aldatzen ari dira. Igor Zapirain alkatearen hitzetan, beharrezkoa da aldaketa horiek egitea: "Garrantzitsua da honelako berrikuntzak egitea. LED argiak ekonomikoki errentagarriagoak izateaz gain, energia asko aurreztea ahalbidetzen digute. Arduraz jokatu behar dugu energiarekin; guztion betebeharra da ingurugiroa zaintzea ".


Dantzariak eta festa, Igartzara bueltan - Goierriko Hitza : Goierriko Hitza\nFesta asteburu bete-betea izango da Igartza auzoan. Igartzako auzotarrekin batera, Igartzako Dantzarien Kofradiak, Beasaingo Gaztetxeak eta Eki Tattook hiru egunetarako egitarau oparoa osatu dute. Beste behin ere, Loinatz futbol zelaiko aparkalekua festa gune bilakatu dute, eta bihar, 17:00etatik aurrera, martxan jarriko dituzte barrakak. 17:30ean danbatekoa bota eta buruhandien kalejiraren ondoren, festak ez du etenik izango.\nBuruhandiekin korrikaldiak egin ondoren, 18:30ean, Takolo, Pololo eta Elena Madalena pailazoekin gozatzeko aukera izango dute haurrek eta 19:15ean, hamargarren ardo dastaketa egingo dute. Gauean, musikaren txanda izango da, Grasso, Eskean Kris eta Unidad Alavesa taldeen jardunarekin.\nLarunbatean, gaztetxoen Igartzako Mendi Duatloia jokatuko da; 10:30ean zabalduko da izena emateko epea. Ondoren, mailaz maila aterako dira kirolariak korrika eta bizikletaz aritzeko helburuarekin: 2014-2016 artean jaiotakoak 11:00etan, 2011-2013 artekoak 11:15ean, 2008-2010 artekoak 11:30ean eta 2004-2007 artekoak 11:50ean. Amaitutakoan, 12:15ean bizikletarekin jarraituz, ginkana izango dute.\nLarunbat eguerdian, 12:30ean, bi ekitaldi daude egitarauan finkatuta: Igartzako Dantzarien saioa izango da Igartzako Monumentu Multzoan eta poteoa Juandajo txarangarekin. 13:00etan, apar festa egingo dute.\nMozorrotzeko gaia, itsasoa\nArratsalde partean,16:00etan, 28. mus txapelketa hasiko da eta 16:45ean, 9. patata tortilla lehiaketa; 600 398 668 zenbakira whatsappa bidalita eman behar da izena. 18:00etan, meza eta erromeria egingo dituzte Loinazko ermitan eta 18:30ean, poteoa hasiko da txarangak girotuta. Gauean, 21:30ean, auzo afarian elkartuko dira auzotarrak, mozorrotuta. Itsasoa da aurtengo mozorrotzeko gaia.\nGaueko musikari dagokionean, 22:30ean gaztetxean Sharp Cut eta Txemak taldeak izango dira eta aparkalekuko karpan karaokea eta DJ festa. Goizeko ordu txikietan, 03:00etan, gantzontzilo eta kulero lasterketa egingo dute.\nIgandean, herri kirolak\nIgandean ere izango da festarako aukera Igartza auzoan. 11:00etan puzgarriak jarriko dituzte txikienentzat eta 12:30ean, trikitipoteoa egingo dute. Elkarrekin bazkaltzeko aukera ere izango dute auzotarrek, paella erraldoiarekin. Bazkalondorenean, 17:00etan txapel jaurtiketa, 17:30ean txingak eta 18:30ean buruhandiak izango dituzte.\nOhi bezala, herri kirol jaialdiarekin amaituko dituzte festak; aurten ere, Iñaki Mujika Arritta-ren eta Manolo Caminoren omenezko saioa izango da. Aizkoran Iñaki Azurmendi arriarandarra eta Xabier Dorronsoro zeraindarra ariko dira, eta harri jasotzen Xabier Aranburu Guzta idiazabaldarra eta Goenatxo.\nIgartzako Dantzarien Kofradiako 110 dantzari elkartuko dira larunbatean\nHamahirugarren aldiz elkartuko dira larunbatean Igartzako Dantzarien Kofradiakideak. 110 ezpata-dantzariak eta musikariak, 12:00etan dute hitzordua, Loinazko San Martin plazan. Bandera jaso eta ezpata-dantzaren segizioa egingo dute Igartzako Monumentu Multzoraino. Berrikuntzei dagokienean, aurten, Izaskun Salazarrek aurreratu duenez, «gure Zaldikoaren pertsonaiak bere dantzari-konpartsa propioa aurkeztuko du, hauek dantza berri bat egingo dute lehenengo aldiz: Zumitz-dantza».\nIgartzako jauregian egokitutako jantokian babarrun janarekin indarrak hartu ondoren, akta irakurri eta bost urtean behin dominari gehitzen zaizkion zintak banatuko dizkiete 5 edo 10 urte kofradian parte hartu duten dantzariei. Arratsaldean, Igartzako auzoan trikipoteoa egingo dute Izer eta Alabier trikitilariek lagunduta.\nOsasuntsu dagoen dantzarien kofradia da Igartzakoa, besteak beste, 16 urtetik gorako belaunaldi desberdinetako dantzariak elkartzen baititu. Salazarren esanetan, «ikaragarria da 110 dantzarik parte hartzea».


San Pedro bezperako erromeria eta sua dituzte gaur Ordizian - Goierriko Hitza : Goierriko Hitza\nSan Pedro bezperako erromeria eta sua dituzte gaur Ordizian\nSan Joan bezperako suari San Pedro bezperako suak hartuko dio gaur lekukoa Ordizian. Amets Bide dantza taldeak eta Ordiziako Udalak elkarlanean antolatu dute festa.Bi plazetan antolatu dute festa gunea. Batetik, Barandiaran plazan, 19:00etan, euskal da...\nSan Joan bezperako suari San Pedro bezperako suak hartuko dio gaur lekukoa Ordizian. Amets Bide dantza taldeak eta Ordiziako Udalak elkarlanean antolatu dute festa.\nBi plazetan antolatu dute festa gunea. Batetik, Barandiaran plazan, 19:00etan, euskal dantzen jaialdia eskainiko dute Ordiziako Amets Bide, Ibarrako Alurr eta Lazkaoko Oin Arin taldeek. Ondoren, 21:00etan, erromeria egingo dute. Antolatzaileek jakinarazi dutenez, eguraldia txarra bada, Plaza Nagusian egingo dute dantza jaialdia.\nBestetik, San Pedro bezperako sua, Garagartza plazan egingo dute, 22:00etatik aurrera.\nOrdiziako Udaltzaingotik jakinarazi dutenez, San Pedro sua dela eta, gaur, 21:00etatik 24:00etara, ibilgailuek ezin izango dute Garagartza plazatik igaro. Era berean, Ordizia eta Urdaneta kaleetako garaje-jabeek ere ezin izango dute aipatutako ordutegian garajean autorik sartu. Larrialdi kasurik egonez gero, udaltzaingoarekin jarri behar da harremanetan, 943 80 56 16 telefono zenbakira deituta.


Zein aukerak daude eskuragai etxebizitza ekologiko ...\n2019/11/21 Inbertitzaileak Crowdfunding Bizkaia\nXXI. mendeak dakartzan erronken artean, klima-aldaketa eta energia ez-berriztagarrien zaharkitzea dira azpimarratzekoak. Arazo hauei aurre egiteko, hainbat ekoizpen-sektoreetan aurrerapen ikusgarriak burutzen ari dira. Eraikuntza-sektorean, adibiderik onenetariko bat etxebizitza ekologikoen interesaren areagotzea da.\nIzan ere, etxebizitza mota hauen eskaria handituz doa higiezinen merkatuan. Arrazoietako bat ingurumen-ongizateari lagundu ez ezik, erabiltzaileek duten energia-kontsumoari loturiko gastuak ere murrizten dituztela da.\nZer dira etxebizitza ekologikoak edo ekoetxebizitzak?\nEtxebizitza ekologikoak bizigarritasunari uko egin gabe ahalik eta energia-kontsumorik gehiena murrizten dituztenak dira. Horretarako bai eraikuntza bera bai inguruneak eskaintzen dituen aukerak kontuan hartzen dira. Azken honi dagokionez, energia-iturri naturalak, garbiak eta zero-igorpenekoak dira etxebizitza ekologikoak hornitzen dituztenak. Hala ere, jarraian ikusiko dugunez, hainbat etxebizitza ekologiko mota dago, eraikitzen diren eraren arabera.\nArtikulu honetan ezagutuko ditugun ereduak Ekohunters-ek merkaturatzen ditu, gaur egun Crowdfunding Bizkaian inbertsio-txanda aktibo duen ekodiseinatutako produktuen e-commerce-a.\nEtxebizitza ekologiko modularrak\nEtxebizitza ekologikotik datorren etxebizitza honen ezaugarria aurrefabrikatutako eraikuntza-elementuak edukitzea da. Honela ekoizpen-kostuak murrizten dira, izango den etxebizitzaren ingurumena ez delako zuzenean kontuan hartzen.\nEraikitze-prozesua nagusiki aurrefabrikatutako moduluen muntatzean datza, bezeroaren nahierara konbinatuz. Moduluak guztiz bukatuta daudenez, eraikitze-denbora txikiena da.\nHauek izango litzateke Ecoproyectak eta Slow Nature Suitesek garatutako moduluen muntatzearen eta eraikitzearen bi adibide.\nEtxebizitza ekologiko mugikorrak\nEtxebizitza ekologiko mota hau, modularrak bezala, aurrefabrikatutako etxebizitzen mailan egongo litzateke. Biak prezio estua duten arren, hauek askoz errazagoak dira bai muntatzeko bai mugitzeko. Etxebizitza mugikorrak, orokorrean, txikiak diren arren beharrezkoa den guztia daukate. Izan ere, abantailetariko bat behin muntatuta bizitzeko prest daudela da.\nBai oporraldietarako bai bizimodu berri gisa, etxebizitza ekologiko mugikorrak benetan erakargarriak dira. Gainerakoan, erraz garraiatzen dira, ia edozein lekutan jarri daitezke eta klimatizatzeko urteko sasoi desberdinetara egokitzen diren materialak ditu. Materialen hautaketa adimenduna etorkizuneko energia-aurreztearen gakoa da.\nMerkatuan sormenezko bertsioak daude, etxebizitza zintzilikari bat egonkortzeko zuhaitzez baliatzen den Trees and People-en etxebizitza ekologiko hau kasurako.\nDIY etxebizitza ekologikoak\nAzkenengo maila honetan domoak dira azpimarratzekoak. Orokorrean, erabilera anitzeko tokietarako ezin hobeak dira, adibidez lorategietarako. Material ekologikoz aurrefabrikatutako atal zortatik fabrikatzen dira, batez ere egurrezkoak eta ehunen mota desberdinetakoak izanik. Azkar muntatzen dira (Domo Experiencia-ko adibide honetan, bi ordu baino gutxiago), eta prezioa beste etxebizitza ekologikoena baino baxuagoa da.\nEraikuntza sendoak dira, sekulako onura bioklimatikokoak, batez ere aireztatze eta aire-jario arloetan. Era berean, azalera esferikoari esker, bai beroa bai argia ezin hobeto mantendu eta banatzen dira.\nEKOHUNTERS-ERI BURUZ GEHIAGO JAKIN NAHI BADUZU, CROWDFUNDING BIZKAIAN ERREGISTRATZERA GONBIDATZEN ZAITUGU INFORMAZIO GEHIAGO ESKURAGARRI IZATEKO.


Berriak | Klitto! | Page 5\nBerriak, Iritziak, Klittoteka\nBiluzteaz hitz egin zigun Udane Barinagarrementeria Lakak, Klitton. Geure zauriak erakusteaz, ahula izateko eskubideaz. Eta ederki jantzi zuen biluztasuna Uxue Bereziartua Lonbide ilustratzaileak, gorpuz biluziari itzalak marraztuz. Markak airean, zauriak bistan, titipuntak aurrera begira. Kulero beltzak soinean dituen gorputz erreal bat zabaldu genuen sare sozialetan Anariren eta Udaneren hitzekin, eta Instagramentzat pornografiatik gertu dago irudia. […]\nJarraitu irakurtzen ...\nBerriak, Iritziak, Klittoteka, Kolaborazioak\netorri eta kenduizkidazu arropak, kenduizkidazu dudak biluztu nazazu… Pentsa liteke arropak kentzea, gure maskarak kentzea dela; jendaurrean eta ispiluaren aurrean eraikitzen dugun horri azala kentzea. Eta pentsa liteke arropak jaztea, zauriak estaltzeko autodefentsa mekanismoa dela. Agian horregatik egiten zaigu h-a-i-n zaila ispilu aurrean biluztea. Are zailago ispilua beste norbait denean, eta zer esanik ez beste […]\nUdane Barinagarrementeria Laka\nBerriak, Elkarrizketak, Klittoteka\n“Orain interesgarriagoak dira ikusten ez ziren errealitateak” premium\nJatorrizko elkarrizketa IRUTXULOKO HITZA astekarirako idatzi dugu. ‘Okerrak’ izango da Feministaldiaren leloa aurten. Abenduaren 10etik 15era izango da jaialdia Tabakaleran eta euskarak eta euskal sortzaileek presentzia nabaria izango dute. Kultura feministaren jaialdian izango dira, besteak beste, Maialen Lujanbio, Uxue Alberdi, Iratxe Retolaza eta Anari. Josebe Iturrioz; Feministaldiko antolatzailea Identitate okerrek hartuko dute plaza aurten ere? […]\n“Azken urteotan feminismoaren plazaratzean aldaketa gertatu da, eta hori nabari da literatur plazan ere” premium\nDurangoko azokan buru-belarri sartuta gauden honetan, Iratxe Retolaza Gutierrez (Donostia, 1977) literatura-kritikari eta Euskal Herriko Unibertsitateko irakaslearekin hitz egin dugu. Genero ikerketak eta ikasketa feministek euskal literaturan, eta Durangoko azokan, edukitako eraginez gogoeta egin du. “Generoaren gatazkak zeharkatzen du euskal literatura garaikidea” aipua irakurri dizut. Zer esan nahi duzu? Joera izaten da emakume izendatuen literatur lanak […]\nklitto! Malen, Ana eta Irati\n“Guretzat galderak aldatzea gakoa da mundu berri bat pentsatzen hasteko” premium\nMerkatua edo bizitza? ez da edonolako galdera. Horri bueltaka aritu ziren Amaia Perez de Orozko ekonomilari feminista eta Silvia Piris Lekuona ikertzailea eta feminista Ondarroako Etxelila Emakumeen Topalekuan. Colectiva XXK. Feminismos, pensamiento y acción izeneko taldean dihardute lanean biek. Colectiva XXK. Feminismos, pensamiento y acción izeneko taldea sortu duzue. Amaia Perez de Orozco (A.P.): Bai, […]\nMugimendua(n) gara premium\nIrakurtzean azalean iltzatuta geratzen zaizkizun esaldi horietako bat zuekin konpartitzera natorkizue gaurkoan. “Garena eta izan nahi dugunaren arteko amildegian gara nor”. Geure buruak definitzeko eta identitateak eraikitzeko bideez aipu zoragarri hau irakurri nuen aspaldi Mari Luz Estebanen Amaren heriotzak libreago egin ninduen liburuan. Esaldiaren beraren edertasunagatik baino, momentuan nigan eragin zuenagatik iltzatu zitzaidala esango nuke. […]\nAzaroak 26 premium\nHainbat pribilegio dituen emakume bat naiz. Nere azala txuria da. Langile familia batetan jaio nintzen baina inoiz ez zait ezer falta izan. Ikastolan ikasi nuen. Bi karrera eta master bat eginak ditut. Nahiko femeninoa naiz. Harreman heterosexualak ere izan ditut. Fisikoki edertasun eredu hegemonikoaren barruan kabitzen naiz. 15-16 urte nituela pairatu nuen lehen sexu erasoa. […]\nHau ez da justizia premium\nGarazi Lizaso Manterola eta Irati Gonzalez Larena, Euskal Herriko Bilgune Feministako kideak. Euskal Herrian jakin badakigu epaitegiak ez direla justizia-gune. Hori erakusten dute tortura-salaketen aurrean arduragabekeriaz jokatzeak eta aitortza ezak; euskal presoei aplikatzen zaizkien salbuespen-neurriek, Altsasukoen espetxealdiak edota Cabacas auziak. Hori gutxi balitz bezala, epaileak herritarren alde jardun ordez, elite ekonomiko-politikoen alboan lerrokatzen dira, hipoteken auzian […]\nAskoren antzera, euskaraz jaio nintzen ni ere. Euskaraz atera zitzaizkidan lehen malko, garrasi, irri eta hitzak. Euskaraz hezi eta irakatsi didate. Euskaraz hazi naiz, eta euskaraz egin naiz emakume, nik hala erabakita. Euskaraz naiz emakume, askoren antzera, nire nortasuna eraikitzeko ezinbesteko tresna izan baititut hizkuntza eta generoa. Euskaraz naiz emakume, ahalduntzeko prozesuan bi bide batu […]\nIrati Urkiola Klitto!\n“Argi utzi nahi dugu irakaslea hilabetez suspenditzearen helburu bakarra EHUren aurpegi garbiketa baino ez dela” premium\nAurreko asteko prentsaurrekoaren eta asteazkenean publiko egin zen EHUren erabakiaren harira, hurrengoa agiria zabaldu du Hainka Leioako talde feministak: Argi utzi nahi dugu irakaslea hilabetez suspenditzearen helburu bakarra EHUren aurpegi garbiketa baino ez dela eta aurreko astean Hainkak egindako prentsaurrekoak izandako oihartzunaren erreakzio hutsa dela. Erasoa salatu genuenetik EHUren partetik izan ditugun erantzun bakarrak gezurrak […]\n5 orrialdea, 33-tik« Lehenengoa«...34567...102030...»Azkena »


PCR probak egingo dituzte Txingudi Institutuan, 23 ikasle eta 4 irakaslek positibo eman ostean : Bidasoko Hitza\nPCR probak egingo dituzte Txingudi Institutuan, 23 ikasle eta 4 irakaslek positibo eman ostean\nGaur bertan hasiko dira PCR probekin. DBH 2, 3 eta 4. mailako irakasle eta ikasleen artean egingo dituzte.\nFicoban 350 PCR probatik gora egin behar dituzte gaurko egunean zehar.\nOsakidetzak PCR test masiboak egingo ditu Irungo Txingudi Ikastolan, bertako 23 ikaslek eta lau irakaslek COVID-19agatik positibo eman ostean. Gaur (hilak 16) bertan hasiko dira testak egiten, DBH 2, 3 eta 4. mailako ikasle eta irakasleen artean zehazki. Institutuan bertan egingo dituzte probak.\nOsakidetzako Zaintza eta Kontrol Sareko koordinatzaile Ignacio Garitanoren arabera, behaketa hauek pertsona asintomatikoei begira egingo dituzte, izan ere, positiboa eman dutenekin kontaktu zuzena izan dutenak dagoeneko isolatuta daude. Positiboekin kontakturik izan ez dutenek klaseekin normaltasun osoz jarraitzeko agindua du institutuak.


Cultura archivos - Berako Udala / Ayuntamiento de Bera\nBERALANDETA (erabilera anitzeko gunea)\nBeralandeta erabilera anitzeko gunea da, Berako Udalak kudeatua, Berako diru-irabazi asmorik gabeko herriko elkarte, talde eta eragile sozialen erabilpenerako bideratua, hauen izera edozein dela ere. Gune honen erabileran lehentasuna izanen dute Udalak berak antolatutako ekitaldi eta bilerek. Berako elkarte eta…\n2016 urria 19, asteazkena 2016 urria 19, asteazkena Cultura\nBERALANDETA (erabilera anitzeko gunea)Read more\nArduraduna: Raul Iglesias. Ordutegia: astelehenetik ostiralera, 08:00etatik 15:00etara. Dirulaguntza eskatzeko orria (Tamaina 48kb) Helbidea: Kultur Etxea, Eztegara pasealekua, 11 – 31780 Bera (NAFARROA) Telefonoa: 948 63 12 22 E-Posta: kultura@bera.eus\n2013 apirila 16, asteartea 2015 ekaina 1, astelehena Cultura\nKULTUR ZERBITZUARead more\nKultur kudeatzailea: Raul Iglesias Alvarez. Ordutegia: 08:00etatik 15:00etara. Ordutegi malgua du, asteko jardueren arabera. Hiru eremu ditu kultur etxeak: bulegoa, ekitaldi aretoa eta erakusketa gela. Berako kultur guneak erabiltzeko araudia (tamaina: 972 KB) Berako kultur etxeko materiala [Riderra] (899 KB) ARETO NAGUSIA…\n2013 apirila 16, asteartea 2016 urria 20, osteguna Cultura\nKULTUR ETXEARead more\nArduraduna: Beatriz Auzmendi Ordutegia: Neguan (irailaren 15etik ekainaren 15era, guti goiti-beheiti): astelehenetik ortziralera, 15:00etatik 21:00etara. Udan (ekainaren 15etik irailaren 15era, guti goiti-beheiti): astelehenetik ortziralera, 08:30etik 14:30era. Oharra: ordutegiak aldaketak izaten ahal ditu. HISTORIA Berako Herri Liburutegia 1991z geroztik dago irekia, Kultur etxea ireki zen urtetik, non…\n2013 apirila 16, asteartea 2016 urria 5, asteazkena Cultura\nHERRI LIBURUTEGIARead more


Irekia Eusko Jaurlaritza - Gobierno Vasco :: URA Urbiko zubia eraisten hasi da gaur, Basauri-Galdakaon\nURA Urbiko zubia eraisten hasi da gaur,…\n\n\nURA Urbiko zubia eraisten hasi da gaur, Basauri-Galdakaon Iturria: Irekia\n\n\n\n\n\nURAk, Ingurumen eta Lurralde Politika Sailera atxikitutako Uraren Euskal Agentziak, Urbiko zubia eraisten hasi da gaur, gero ahalmen hidrauliko handiagoko zubi batengatik ordezkatzeko. Lanon xedea: Ibaizabal ibaiaren ur-goraldiekiko segurtasuna handitzea Basauri, Galdakao eta Zaratamoko industriaguneetan.\nEraikiko den zubi berriak ahalmen hidrauliko handiagoa izango du. Ahalik eta zabalen eraikiko da (13,60metro): 3,30 metro luzerako bi errei, oinezkoentzako 2,5 metro luzerako pasabide bi eta 2 metro luzerako bidegorria.\nBeraz, 9.8 metrotik 13,60 metrora zabalduko da. Horrek ondorio zuzena izan du lanak egitean. Izan ere, 3,80 metroko alde horrek galarazi egin du oinezkoentzako pasabide bat eraikitzea zubiaren parean. Horrexegatik, oinezkoentzako bidea ibaiertzetik doan bidetik atondu behar izan da.\nUrbi eta Bridgestone zubien arteko oinezkoentzako igarobidea atzo, asteartea, ireki da. Horrek ahalbidetu izan du Urbiko zubia moztu ahal izatea goizeko 9:30etan, eta eraisketa lanak hasi ahal izatea.\nLanok Ibaizabal ibaiaren bideratze lanen 2. Faseari dagozkio, Urbi eta Bengoetxea arteko tartean.\nBizkaiko Foru Aldundiak eraiki zuen zubia 1935ean. Hormigoi armatuaz eginda dago. 9,8 metroko zabalera eta 20 metroko luzera duten 3 zati berdintsuk osatzen dute, eta ertzetan oinarritzeaz gain, ibilguan kokaturiko bi zutabek eusten dute. Ibilguan diren bi zutabe horiek ez datoz bat ibilguaren norabidearekin uraren hustuketa oztopatuz, eta, ur askoko sasoietan batik bat, ur-laminaren handitzea sortzen dute. Horrexegatik ordezkatu behar da zubia.\nOrain dela gutxi Bridgestoneko zubia ordezkatu da, Urbi presaren eraisketa burutu da, eta Urbi eta Bengoetxe arteko tartearen ibilguaren zabaltze lanak bukatu dira. Horiekin batera, orain, Urbiko zubiaren eraisketak ahalbidetuko du ibilguaren ur-hustuketarako ahalmen eskasak sortutako arriskuak murriztea Basauri-Galdakoa eta Zaratamoko eremu industrialetan.\nUrbiko_zubia_-_Puente_de_Ur... 3 MB (JPG)\nurbi_zubia_01.jpg 200 KB (jpg)\nurbi_zubia_02.jpg 100 KB (jpg)\nurbi_zubia_03.jpg 200 KB (jpg)\nurbi_zubia_04.jpg 200 KB (jpg)\nurbi_zubia_06.jpg 200 KB (jpg)\nurbi_zubia_05.jpg 200 KB (jpg)


Teknologia berrien bidezko sexismoa eta maskulinitate berriei buruzko ikastaroak Berdintasun Gunean - Revista Emakunde AldizkariaRevista Emakunde Aldizkaria\nTeknologia berrien bidezko sexismoa eta maskulinitate berriei buruzko ikastaroak Berdintasun Gunean\n13/10/2015 | 0 iruzkin\nIragan ostiralean Calcuta Ondoan elkarteak antolatuta tailer praktikoa egin zen Donostiako Zuzenbide Fakultatean gazteen artean ematen den teknologia berrien bitarteko emakumeen kontrako biolentzia identifikatu, sexu-jazarpena eta “sexting-a” moduko praktikak identifikatu eta hauek ekiditzeko estrategiak ezagutzeko.\nGunearen autobusa, bestetik, Algortan izan zen ostiralean eta San Nikolas ikastetxeko ikasleen bisita izan zuen.\nAsteburu honetan, bestalde, Foroaren autobusean Gizonduz ekimenak antolatutako ikastaro-tailer intentsiboa egin da Bilbon. Emakumeen eta gizonen berdintasunaren alde eta emakumeen aurkako indarkeriaren kontra sentsibilizatuta dauden eta konpromisoa hartzen duten gizon kopurua handitzea da Gizonduz ekimenaren helburua.\nGaur autobusa Gasteizen dago, eta Ramón Bajo eta Urkide ikastetxeetako ikasleek bisitatuko dute. Urrezko Zeledoiak plazan egongo da.\nBihar Donostian izango da autobusa. SATSE erizainen sindikatuak tailerrak, erakusketak, ekintza interaktiboak eta “Señales” eta “Ver a la Enfermera” dokumentuak erakutsiko ditu, erizainek egiten duten lan garrantzitsua azpimarratzeko. Kolektibo hau gehienbat emakumek osatzen dute, ez dituzte bakarrik osasun arloan zaintza lanak egiten, baizik eta osasuna sustatu eta gaixotasunak prebenitzen dituzte ere.\nHurrengo egunetako ekintzak hemen: http://emakundeapp.com/agenda\nEtiketak Berdintasuerako legea\nEmakunde eta Irekiak Nazio Batuen saria jaso dute berdintasun politikak eta hiritarren partehartzea sustatzeagatik\n27/06/2015 - 0 iruzkin\nErantzunik gabe ra(etara) “Teknologia berrien bidezko sexismoa eta maskulinitate berriei buruzko ikastaroak Berdintasun Gunean”


Berbera – ipuina.eus\nHerri koxkorretako sendakinek izaten dute nahikoa lan, mendian gora-behera, gau eta egun baserri urrutietara joan behar. Eta hala ere, askotan, beren bizkar nahikoa far egiten dute.\nMusean ari zan herri hoietako sendakin bat hiru lagunekin, eta hordago esateakin bat, deitu zion ardotegiko nagusiak esanaz:\n— Hor dago Ezkurrako semea, zera, Atristaingo andre Inaxi haur egiteko dagola eta joateko lehenbailehen.\n— Hauxen da eskutik hordago eramatea —erantzun zuen sendakinak; eta lagarik musa, lagunak eta ardotegia, jarri zan Atristaingo bidean.\nBi orduko bidea bazan gero haraino. Luzea bai, baina luzea baino txarragoa ere bai.\nAndre Inaxi, emakume gazte, eder, liraina, alargun batekin ezkondu berria zegon. Senarra baino aitonaren itxura gehiago zuen alargunak. Makina bat aldiz esaten zuten inguruko mutil gazteek: “Agure zarpail horrek horlako mirabe ederra eraman behar!”. Txanponak zituen ordea agureak, eta baserrian, herri aundi eta txikietan bezela, txanponak dira emakumerik mardul eta sasoikoenak atxitzen dituztenak.\nHorra bada nola agure hura, inguruan Patxi Ixkinosua deitzen ziotena, andre lirain baten jabe zan. Buruan ile bat ez zeukan, ahoan hortzen alerik ere ez, baina patrikeran txanponak ugari bai, eta ez da besterik behar gai hontan.\nSendakina izardi patsetan han zihoan mendian gora leher egiteko zorian. Ezkurruako semeak lagundu zion bere etxeko atariraino, eta handik aurrera bakarrik joan zan sendakina.\nNoizbait ere iritsi zan Atristaingo ingurura eta mandoa adinako zakur haundi bat hasi zan zaunkaka, eta jan behar zuela zirudiela, alde guztietara saltaka gelditzen ez zan.\nEz atzera ta ez aurrera gelditu zan sendakina zer egin ez zekiela, Patxi Ixkinosua ateetan agertu zan arte:\n— Aurrera, aurrera —oihu egin zion Patxik.\n— Kosk egiten al du?\n— Ez bada jakin.\n— Ez dakizula?\n— Ez bada. Baina aurrera, aurrera. Atzo erosi nuen eta jakin nahi nuke kosk egiten duen edo ez.\n— Neri kosk egitea nahi al dezu?\n— Inori egitezkero, berorri egitea hobea da. Sendatzeko inoren beharrik ez.\nIkusirik agure harrekin gauza zuzenik ezin atera zala, hartu zuen bere eskumakil mutur zorrotza, alde egin zuen txakurrak txilioka eta sartu zan baserrian leposamarreko bat Patxi Ixkinosuari emanaz.\nDenboraz iritsi zan. Bere beharrean arkitzen ziran basarrian, eta eskutik helduaz bultzaka han sartuarazi zuten sendakina andre Inaxiren gelan:\n— Orain al da nere beharra? —zion oihuka sendakinak—. Neri orain bultzatzen nazuten bezela, hobe zenuten txakurrari bultza egin bazenioten neregana zaunkaka joan danean. Egondu naiz herrira bihurtzeko batere etxe hontan sartu gabe.\n— Barkatu jauna, barkatu.\n— Barkatu, e? Barkatu bai, baina penitentzia ordainduta. Patxik ordainduko nazki danak.\nBihotza baino barrenago zeukan patrikeran min zorrotza sentitu zuen Patxiku Ixkinosuak hitz hauek entzuteakin bat.\nLaster haur berriaren karrasiak entzun ziran, eta baita ere txakurraren zaunkak, karrasi bakoitzari zaunka batekin erantzuten baitzion.\nBerehala haur txikia erakutsi zioten sendakinak, esanaz:\n— Hara. Aita berbera da.\nEta erantzun zuen amak hitz geldi, larriakin:\n— Bai, ez du ez hortzik eta ez ilerik.\n← Aurrekoa Pasaian\nHurrengoa → Txiribi


Sakanako Mankomunitateko Berdintasun Zerbitzuak, Kattalingune Nafarroako Gobernuko LGTBI+ Zerbitzuarekin elkarlanean hitzaldi eta ekitaldi ziklo bat antolatu du datozen asteetarako: Askotariko Sakana, aniztasuna erein.\nSaioetarako edukiera murriztua dagoenez, gonbidapena eskuratu behar da: berdintasuna@sakana-mank.eus\nAbenduak 18, ostirala, 19:00etan, Irurtzungo Kultur etxean – elebiz\n“Homoamak-Tras la piel” film laburren emanaldia\nHORMAK taldearen aurkezpena. Mendialdeako LGTBI+ kolektiboa\nKATTALINGUNE LGTBI+ zerbitzuaren aurkezpena Goreti Etxepare Alberroren eskutik (Iparmendebaldeko Kattalingune zerbitzu publikoko sexologoa)\nAbenduak 20, igandea, 17:00etan, Lakuntzako Kultur Etxean – euskaraz\n“Meri, Mari eta Lari” antzezlana EIDABE. (3 urtetatik aurrera)\nIpuinak sexu eta genero aniztasunaz ari dira, familia eredu ezberdinez, beldurrak baztertzeaz eta, azkenean, askatasunaz. Ikuskizunak biltzen dituen abestiak Yogurinha Borovarenak dira, “Sentipenak askatu” diskoarekin ikusle gazteagoengana iritsi nahian argitaratutako kantak. Galder Perezek eta Maria Urcelayk sortutako ikuskizun hau umeei zuzenduta dago, baina adin guztietako lagunentzat da aproposa. Oraindik ere, denok dugulako sentipenak askatzeko beharra eta gogoa.\nUrtarrilak 14, osteguna, 19:00etan Etxarri Aranazko Kultur Etxean – euskaraz\n“Trans formatzen” transexualitateari buruzko dokumentalaren aurkezpena. Ekaitz Goikoetxea (HiKiru)\nNAIZEN, adingabe transexualen familien elkartekoen testigantzak. Edurne Koch\nUrtarrilak 21, osteguna, Olaztiko Kultur etxean\nHomoamak-Tras la piel film laburrak\nHormak. Mendialdeako LGTBI+ kolektiboa\nNaizen familien testigantza\nErantzunak desaktibatuta daude Askotariko Sakana, aniztasuna erein sarreran\n← Onartuen eta baztertuen behin-betiko zerrenda eta proben datak (ur ofiziala izateko lanpostua errelebo kontratu bidez betetzeko deialdia)\n”Irakurri, gozatu eta oparitu” programako saridunak →


Erresuma eta Fedea trilogiaren aurrenekoa\n2019ko otsailaren 19a, asteartea | Ordua Euskal Herrian 12:28:46\nAingeru Epaltza ::Mailuaren odola\nHistoriazalea da Aingeru Epaltza eta betidanik harrobi interesgarria iruditu zaio iragana literaturan erabiltzeko. Baina XVI. eta XVII. mendeetako tarte hori da iragan aldiko gertaera gogoengarrietatik ikaragarri interesgarritzat jotzen duena. Hara zergatik erabaki duen Erresuma eta Fedea izenburua duen trilogia osatzea. Mailuaren odola, trilogia horren aurreneko liburua da, eta Nafarroako erresumaren gainbehera azaltzen du, egiazko pertsonaiez zein gertakizun historikoak irakurleari gerturatzeko baliagarri zaizkion fikziozko beste batzuez. Azken hauetarikoa da Joanes Mailu, Mailuaren odolako protagonista nagusia. Mende erdia bete duenean agertzen da nobelan, Henrike III. erregearen hilketaren ondorioz pil-pilean dagoen Pariseko ateetan, ihes egiteko zorian. Han, baina, Sorbonako unibertsitatea utzi eta Inkisizioaz libre dagoen Sarara itzultzekotan den Axularrekin egingo du topo. Ez du begi onez ikusiko higanot itxurako gizon zarpaila Sarako erretoreak; baina haren zalditik zakuto bat erortzen denean, berak jasoko du, beranduxeago barruan zer dagoen begiratzeko asmoz. Eta hantxe aurkituko du, euskaraz idatzirik, iragan mendeko bere herriaren historia kitzikariena.\nÂ«Nobela historikoak orainaz gogoeta egiteko balio ditÂ»\nZein asmorekin idatzi duzu Mailuaren odola?\nGarai berezi baten argi-ilunak erakustea izan da nire helburuetariko bat, eta horretarako egiazko historiaren datuak erabiltzera beharturik nengoen. Benetan izan ziren pertsonaiak ere erabiltzen ditut, alegia, errege-erreginak, nobleak, gure literaturaren pertsonaia ezagunak... Alabaina, protagonista nagusia fikziozkoa da. Eta neurri handi batean Joanes Mailuren joan-etorriek eta abenturek osatzen dute liburua.\nDenbora asko eraman al dizu eleberria egiteak?\nLau urte inguru ibili naiz liburu honekin. Dokumentazio lanak denbora luzea kendu dit eta izerdi asko bota arazi. Idazteak ere berea eraman du, ez bainuen tonu eta hizkera egokia atzematen. Nolanahi ere, XVI eta XVII. mendeak ikaragarri interesgarriak iruditzen zaizkit. Nolabait ere, gure oraina orduan hasi zen finkatzen. Bada, gainera, garai horiei edo lehenagokoei, nostalgiaz begiratzen dienik, une haietan zerbait galdu genuelakoan. Hori akuilu gehigarria izan da niretzat.\nNobela historikoak aldekoak eta aurkakoak ditu. Zer harrera espero duzu?\nNobela historikoak denbora pasa hutsarekin edo literatura komertzialenarekin lotzen dira maiz. Orainean ezinezko gertatuko liratekeen pertsonaiak eta egoerak aurkitzen ditudalako interesatzen zait niri iragana, baina baita orainaz gogoeta egiteko balio didalako ere. Mailuaren odolan abenturak maite dituenak izanen du non ase bere gogoa. Gogoeta maite duenak ere bai. Harrera? Auskalo. Euskal irakurlea misterioa da euskal idazleentzat.


erabili.eus/ Banco Santanderren Azpeitiko kasua\nHemen zaude: Sarrera » Euskara Patronatuaren plangintzak » Gurien » Banco Santanderren Azpeitiko kasua\n2012-06-05 / 09:33 / Pako Aristi HERRITARRAK\nGure gobernuari galdetzen diot: Zer egin behar duzu nire eskubide linguistikoen alde? Ezer ez? Orduan ez zaitut nahi. Zuk ez duzu balio herri hau defendatzeko. Zu kolonizatuta zaude, kolonizatuarena da zure politika. Zu kanpora! Nik esango diot Eusko Jaurlaritzari: 30 urte dira sortu zinela, eta oraindik horrela? Ezin duzu lortu euskal hiztunen % 80a daukan herri bateko bankari xume batek ere euskaraz egitea? Zuk ez duzu balio ezertarako, eta arriskutsua zara herri honentzat, sinestarazten diozulako izugarria dela zure prestigioa, gaitasun asko dituzula. Ezertarako balio ez, eta gainera herria lokartu egiten duzu. Ezker abertzalea ere konbentzitu duzu izugarri garrantzitsua dela zu eskuratzea, independentista zirenak autonomista bihurtuz. A zer galera herri baten fundamenturako! Zu kanpora, gaurtik bertatik!\nBaina are gehiago harritu nintzen martxoan elkarrizketa batean Patxi Baztarrikak, Hizkunza Politikako sailburuorde ohiak esan zuenarekin. Ez dut ezer Baztarrikaren aurka, haren politikaz ari naiz. Bere garaian onartutako Dekretuari aplikazio mugatua egin omen zioten, euskal enpresen % 6,5ari soilik ezarriz. Kazetariak horren arrazoia galdetzen dio, eta Baztarrikak: «Mailakatasunaren printzipioa aplikatu nahi izan genuen. Ezin dira gizartean aldaketa linguistikoak eragin gauetik goizera, ezinezkoa da, eta gehiago desoreka linguistikoaren egoeran».\nTresna hori azken muturreraino eraman behar duzu, bere ahalmen guztien mugaraino; desoreka hain handia bada, hor duzu justifikazio nagusia. Jan iezaiozu desoreka horren angeluari % 25 bat zure legealdian, eta famatuko zaitugu. Horregatik diot, maiz, euskaldunok ez dugula boterea nahi, ez ditugula ulertzen boterearen mekanismoak, ez dakigula zer egin boterearekin.\nEuskaldunok gure ADNan daramagu, su goritan ipinitako zigilu batez azalean txertatu baligute bezala, honako agindu hau: «Mila aldiz behartuko zaituzte hizkuntzaz aldatzera». Sei hitz, madarikazio bat, bizi osoko kondena. Hain barneratua dugu, non ez zaigun desobeditzea bururatzen, edo bere ifrentzua ezartzea espainol monolinguei: «Ikasi euskara, zeren eta laster batean mila bider behartuko zaituztegu hizkuntzaz aldatzera».\nEta hori estatu propio batek bakarrik lor dezake; hori da herri honen eskubideak bere lurraldearen mugetan ezarri, garatu eta derrigortu ditzakeen egitura politiko ezagun bakarra.\nEstreinakoz Berria-n argitaratua (2012-6-3)


Erakusten 1 - 40 emaitzak -- 842 bilaketa honetara '' Joan edukira\nErakusten 1 - 40 emaitzak -- 842 bilaketa honetara '', Bilaketaren denbora: 0,06s\nnork Zendoia, Iñaki\nnork Maiora Arrizabalaga, Maier\nnork Ibarguren Alberdi, Andoni\nLanbide Heziketa 135 Fabrikazio Mekanikoa (Lanbide Arloa) 105 Instalazioa eta mantenimendua (Lanbide Arloa) 84 Mantentze-lan elektromekanikoa (Heziketa Zikloa). Erdi maila 80 Fabrikazio mekanikoko produkzioaren programazioa (Heziketa Zikloa). Goi maila 79 Elektrizitatea eta Elektronika (Lanbide Arloa) Gehiago ... 77 Mekanizazioa (Heziketa Zikloa). Erdi maila 65 Mekatronika Industriala (Heziketa Zikloa). Goi maila 57 Gorputz eta kirol ekintzak (Lanbide Arloa) 56 Administrazioa eta Finantzak (Heziketa Zikloa - LOE). Goi maila 54 Administrazioa eta kudeaketa (Lanbide Arloa) 54 Gizarte eta kultur zerbitzuak (Lanbide Arloa) 45 Automatizazioa eta robotika industriala (Heziketa Zikloa). Goi maila 44 Galdaketa eta pulbimetalurgiaren bidezko produkzioa (Heziketa Zikloa). Goi maila 43 Nekazaritza (Lanbide Arloa) 42 Metal-eraikuntzak (Heziketa Zikloa). Goi maila 41 Osasungintza (Lanbide Arloa) 41 Soldadura eta galdaragintza (Heziketa Zikloa). Erdi maila 39 Administrazio Kudeaketa (Heziketa Zikloa). Erdi maila 38 Gorputz eta kirol ekintzen sustapena (Heziketa Zikloa). Goi maila 37 Sistema elektroteknikoak eta automatizatuak (Heziketa zikloa). Goi maila 34 Ostalaritza eta Turismoa (Lanbide Arloa) 33 Informatika eta komunikazioa (Lanbide Arloa) 30 Garraioa eta ibilgailuen mantenimendua (Lanbide Arloa) 28 Instalazio elektriko eta automatikoak (Heziketa Zikloa). Erdi zikloa 28 Osasungintza (Lanbide Arloa - LOE) 27 Landa inguruneko gorputz eta kirol ekintzen gidaritza (Heziketa zikloa - LOE). Erdi maila 26 Fabrikazio-teknikak (Modulua) 24 Haur hezkuntza (Heziketa zikloa). Goi maila 24 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...\n610 Liburu elektronikoa 120 Liburua 107 Baliabide elektronikoa 5 Bideoa\n406 Elhuyar Hizkuntza Zerbitzuak 212 R-400 56 Euskadi. Hezkuntza, Unibertsitate eta Ikerketa Saila 34 IRALE 33 Euskadi. Argitalpen Zerbitzu Nagusia 31 IRALE (2005-2006 ikasturtea) Gehiago ... 27 Di-Da 25 Navascués, Josemari 23 IMH Makina Erramintaren Institutua 22 Debarroko Euskara eta Kirol Zerbitzuak 22 Mendikoi-Fraisoro Nekazaritza Eskola 21 Itsasmendikoi 21 Sarriegi, Andoni 20 IRALE (2017-2018 ikasturtea) 19 IRALE (2015-2016 ikasturtea) 18 Zuriarrain, Eider 17 Jakinbai 17 Larramendi, Usoa 16 Maiz, Mari Jose 15 Bakun Itzulpen eta Argitalpen Zerbitzuak 14 IRALE (2016-2017 ikasturtea) 14 IRALE (2019-2020 ikasturtea) 13 Maramara taldea 12 Azkue, Enara 12 Don Bosco GLHBI Institutua 12 Fagor Automation, S. Coop 11 Eskura Itzulpen Zerbitzuak 11 Gorospe Gorostiza, Elisabeth 11 IRALE (2001-2002 ikasturtea) 11 IRALE (2002-2003 ikasturtea) Guztiak ikusi ... gutxiago ...\n837 Curriculumeko baliabideak 769 Interneteko baliabidea 321 EIMAk onetsitako materialak 253 IRALEren materialak 45 Monografiak 30 Erreferentzia-materialak Gehiago ... 6 Bideo didaktikoak 3 Telesaioak 2 Eduki digital didaktikoak 1 Hiztegiak, Entziklopediak eta Atlasak Guztiak ikusi ... gutxiago ...


Euskara ikasten duten helduentzako bekak – Aranguren Ibarreko Udala\nUdalak, urtero bezala, aurten ere 2020/21 ikasturtean zehar euskara ikasi duten helduentzako bekak emanen ditu.\nEskatzaileek 16 urte baino goragokoak izan beharko dira eta ibarrean erroldatuta edota jendeari begira lan egin. Gainera, laguntza jaso ahal izateko, ikasleak ikastaroan gutxienez %75eko asistentzia egiaztatu beharko du.\nEskabideak egoitza elektronikoaren bidez edo Arangurengo Ibarreko Udalaren Erregistro Orokorreak bidali ahalko dira deialdia argitaratu eta hurrengo egunetik 2021eko urriaren 1era arte.\nEskabide orri orokorrarekin batera, eskatzaileak euskara ikasketak burutu izanaren ziurtagiria aurkeztu beharko du eta, hala bada, Ibarrean jendaurrean lan egiten duela egiaztatzen duena. Matrikularen ordainagiria ere eskatuko da, 2020/21 ikasturtean euskara ikasteko diru-laguntzarik jaso ez izanaren zinpeko aitorpenarekin batera. Eskatzaileek diru-laguntza jaso nahi duten banku libretaren lehen orriaren fotokopia eman beharko dute.


Mujeres de Pyrenaica: Bilbao Mendi Film: Concurso de cortometrajes amateur Mendi Short 2014\nBilbao Mendi Film: Concurso de cortometrajes amateur Mendi Short 2014\nEl jurado –integrado por reconocidos profesionales del sector audiovisual- dará a conocer el fallo el 5 de diciembre, y la obra ganadora será proyectada en la Sala BBK a lo largo del primer fin de semana de celebración de BILBAO MENDI FILM FESTIVAL. Toda la información en detalle sobre condiciones para la inscripción está disponible en:\nBILBAO MENDI FILM FESTIVALek, Mendi eta Abentura Kirolen Nazioarteko Zinemaldiak zazpigarren edizioa izango du aurten abenduaren 12tik 21era Bizkaiko hiriburuan, eta atal berria edukiko du profesionalak ez diren bideo-sortzaileen talentua sustatzeko. Sail berri honek Mendi Short 2014 du izena eta laburmetrai amateurren lehiaketa bat da.\nTxapelketa nazioarte mailakoa da, eta BILBAO MENDI FILM FESTIVAL bezala, mendiaren inguruko gaiei lotuta dago: alpinismoa, eskalada, abenturako kirolak, eskia, muturreko kirolak, ekologia, ingurugiroa, etnografía… Lanek 5 minutuko iraupena izango dute gehienez, 2014an egindakoak izan beharko dute, eta horiek aurkezteko epea azaroaren 15ean bukatuko da.\nIkusentzunezko sektoreko profesional ospetsuez osatutako epaimahaiak abenduaren 5ean jakinaraziko du bere erabakia. Lan irabazlea BBK Aretoan proiektatuko da BILBAO MENDI FILM FESTIVALeko lehen asteburuan. Izena-emateko informazio eta zehaztasun guztiak:


Frantziaren kontsul nagusia Blbon, Gipuzkoako Campusean egon da eta mugaz-gaindkiko unibertsitate kolaborazioaz mintzatu da — Euskampus Fundazioa\nJoan den otsailaren 6an, Yann Battefort, Frantziak Bilbon duen kontsul nagusiak Gipuzkoako campusa bisitatu zuen. Programaren aztergai nagusiak ziren UPV/EHUko ekosistema aztertzea eta euroeskualdeko unibertsitate-lankidetzari buruzko trukea egitea.\nUPV/EHUren ekosistema, Frantziarekin dituen harremanak eta euroeskualdeko eta mugaz haraindiko lankidetzan duen rola sakonago ezagutzea izan zen bisita horren helburua, gero, haiek indartzeko bideak bilatze aldera.\nHonako pertsona hauek egin zieten gida-lana Frantziako ordezkariei:\nAgustín Erkizia, UPV/EHUko Gipuzkoako Campuseko errektoreordea (informazioa) eta jardunaldiaren anfitrioia\nFernando Tapia, UPV/EHUko Garapen Zientifikoaren eta Transferentziaren arloko errektoreordea (informazioa)\nRicardo Díez, Donostia International Physics Centerreko zuzendaria (DIPC) eta QuantumChemPhys Mugaz Haraindiko Lankidetza Laborategiaren zuzendarikidea\nItziar Alkorta, UPV/EHUko Udako Ikastaroen Fundazioko zuzendaria\nIgor Álvarez, UPV/EHUko Udako Ikastaroen Fundazioko zuzendariorde akademikoa\nIgor Campillo, Euskampus Fundazioko zuzendari exekutiboa (informazioa)\nKatixa Peigneguy, Bordele-Euskampus campusaren dinamizazioa, Euskampus Fundazioa (informazioa)\nHasteko, Agustín Erkizia Gipuzkoako Campuseko errektoreordeak aurkezpen bat egin zuen, eta Euskadiko unibertsitate publikoak euskal ekonomian duen pisua nabarmendu zuen. Gero, ordezkaritza oinez joan zen Donostia International Physics Centerren egoitzaraino, eta, hori dela eta, Frantziako mugatik 25 kilometrotara dagoen campuseko askotariko zentroen kontzentrazioa ikusi ahal izan zuten, mugaz haraindiko eta euroeskualdeko lankidetzaren garapenerako tresna gisa, bai eta Europako herritarrentzako laborategi gisa ere.\nIldo horretan, Fernando Tapiak eta Igor Campillok gogoratu zuten Bordele-Euskampus campusa ere modu horretako laborategia dela ezbairik gabe (link), hamar urte baino gehiago daramatzana jardunean, Euskampus aliantzaren emaitza dena eta Bordeleko Unibertsitatea UPV/EHUrekin, DIPCrekin eta Tecnaliarekin lotzen dituena. Bestalde, kontsulak bazuen ekimen honen berri; izan ere, Bordele-Euskampus komunitatearen urteroko topaketan (Euskampus Bordeaux Eguna) egon zen iragan 2019ko azaroan.\nDIPCren egoitzara iristean, zentroaren zuzendari Ricardo Díezek eta Txomin Romerok azken horrek zuzentzen duen Euskadiko superkonputagailu aurreratuenaren barrenak ezagutzera gonbidatu zituzten parte hartzaileak Zentroan dagoen aparteko azpiegitura horren bidez, nazioarte mailako punta-puntako ikerkuntza egiten da materiaren simulazioari dagokionez.\nDIPCra egindako bisita horrek aukera eman zuen Albert Fertekin egon ahal izateko. Fert frantziar Nobel sariduna berriki hasi da lanean UPV/EHUn, eta DIPCn garatuko du bere jarduna. Horrek guztiak argi erakusten du zentro horrek talentua erakartzeko duen gaitasuna, bai eta zentroak berak Frantziarekin duen lankidetza estua ere, DIPCeko presidente Pedro Miguel Etxenikeren esanetan.\nZenbait proiektu aurkeztu ziren Frantzia inplikatuta. Alde batetik, zientzia zabaltzeari dagokionez, DIPCk bere sorreratik gizarteari egiten dion ekarpen handia (Nanokomik lantegia, Frantziako estatuko bigarren hezkuntzako ikasleekin, «Zinea eta zientzia» zikloaren proiekzioa Donibane Lohizunen, Frantziako ikertzaileen hitzaldiak Euskadin...). Beste alde batetik, ikerkuntzari dagokionez, azken urteetako proiektu enblematikoena aipatu zen: QuantumChemPhys Mugaz Haraindiko Lankidetza Laborategia, Bordeleko Unibertsitatearekin batera gauzatutako ekimena, Ricardo Díezek eta Pascal Larregarayk zuzendua.\nBisita hori egin eta gero, taldea Miramar jauregira joan zen, hura baita UPV/EHUko Udako Ikastaroen Fundazioaren egoitza. Fundazioaren aurkezpena haren zuzendari Itziar Alkortak egin zuen, Fundazioko zuzendari akademikoa den Igor Álvarezek lagunduta.\nGoi mailako hezkuntzak euroeskualde eta nazioz gaindiko lankidetzan duen izaera egituratzailea agerian utzi nahi izan zuen Yann Battefortek, eta berretsi egin zuen, bertako agintarien izenean, unibertsitateko eragileekin batera lankidetza bideak esploratzeko borondatea, lankidetza hori indartzeko.\nBadira hiru urte urtero mugaz haraindiko udako ikastaro bat, gutxienez, egiten dela ozeanoaren gaiaren inguruan, Donostia eta Biarritz artean, eta arrakasta izan ohi du. Nolanahi ere, eskaintza hori zabaltzeko beharra nabarmendu zen, eta, oro har, Frantziako herritar gehiago erakartzeko beharra, bereziki muga ingurukoak, gehienek ez baitute udako programazio honen berri, hurbil egon arren eta prezio lehiakorrak izan arren.\nHori lortzeko, Udako Ikastaroen Fundazioko zuzendaritzak proposatu zuen mugaz haraindiko udako ikastaroen kontzeptuari buruzko hausnarketa bati ekitea eta irismen handiagoko ekimen bat lantzea, goi mailako hezkuntzaren alorrean euroeskualdeko lankidetza indartzeko, eta, horretarako, udako ikastaroen formatu lasai eta informala baliatzea, herritarrek ezagutza benetan eskuratzeko tresna baita.\nYann Battefort gonbidatu zuten, eta hark zoriondu egin zuen ekimena, Akitania Berriko unibertsitateko eta administrazioetako beste eragile batzuekin batera tailer baten barruan gogoeta horretan parte hartzera.\nYann Battefortek, gogotsu eta eskertuta zegoen bisitarengatik, agerian utzi nahi izan zuen goi-mailako hezkuntzak euroeskualdeen eta nazioz haraindiko lankidetzan duen izaera egituratzailea\nYann Battefortek, gogotsu eta eskertuta zegoen bisitarengatik, agerian utzi nahi izan zuen goi-mailako hezkuntzak euroeskualdeen eta nazioz haraindiko lankidetzan duen izaera egituratzailea, zeinak emaitza ukigarriak sortzen baititu, mutilinguismoa, kulturartekotasuna eta zeharkako gaitasunak indartzen baititu ikasleengan. Bisita amaitzeko, kontsulak berretsi zuen, bere herrialdeko agintarien izenean, badutela borondatea unibertsitate eragileekin batera lankidetza indartzeko bideak jorratzeko.\nIrudian ezkeretik eskumara: Fernando Tapia, UPV/EHUko Garapen Zientifikoaren eta Transferentziaren arloko errektoreordea ; Yann Battefort, Frantziak Bilbon duen kontsul nagusiak; Agustín Erkizia, UPV/EHUko Gipuzkoako Campuseko errektoreordea; Pedro Miguel Etxenike DIPCeko Lehendakaria, Itziar Alkorta, UPV/EHUko Udako Ikastaroen Fundazioko zuzendaria


INTERREG SAREA Europako proiektuaren aurkezpena -\nINTERREG SAREA Europako proiektuaren aurkezpena\n20 otsaila, 2019 1 apirila, 2019 sarea\n2018ko apirilaren 20an, aste batzuk lehenagoko elurteek sortutako atzerapenak eta gero, hasi zen SAREA proiektuaren aurkezpena, Etcharry Formation Développement proiektuaren buruaren egoitzan, Lapurdiko Uztaritze herrian (Pirinio Atlantikoak), Interreg POCTEFA deialdira atxikia.\nAurkezpen ofizialean 50 lagun baino gehiago izan ziren, eta buruak izan ziren Belén Larrión (Gipuzkoako Foru Aldundiko Haurren Babeseko eta Gizarteratzeko zuzendari nagusia) eta Annick Trounday (Akitaniako Conseil Général des Pyrénées Atlantiques-eko Haurren eta Familien ordezkaria), proiektuan lan egiten duten hiru erakundeekin batera: Deustuko Unibertsitatea, Nazaret Zentroa eta aipatutako Etcharry Formation Développement.\nSAREAren helburua da Gipuzkoako eta Pirinio Atlantikoetako haurrek eta adineko pertsonek jasotzen duten arreta hobetzea. Horretarako, eredu eta jardunbide berritzaileak garatzen ditu erabiltzaileak eta familiak ahalduntzeko bere bizi proiektuak sortzerakoan. Sektoreko zenbait lantalde sartu ditu, Agintzari eta Zabalduz kooperatibek horietako hirutan parte hartzen dutela: MENAk (UBA zentroa zuzendari tekniko gisa), Gazte helduak eta helduarorako trantsizioa eta Harrera sekuentziala.\nAgintzari proiektuaren kide da, eta Gipuzkoako Foru Aldundiarekin eta beste zenbait erakunderekin parte hartzen du. Erakunde horiek Euskadi, Pirinio Atlantiko eta Landetakoak dira.\n2020ra arte iraungo duela aurreikusten da, eta partekatutako ikaskuntza taldeak egingo ditu, jardunbide egokiak identifikatzeko ezagutza sistematizatuko du eta konponbide berritzaileak bideratuko ditu Bidasoako alde bietan gizarte esku hartzea hobetzeko.\nGaur egun badira zenbait lantalde martxan, eta lehen bilera eta elkarretaratze teknikoak egin dituzte gai hauei buruz: MENAS, Gazte helduak eta helduarorako trantsizioa eta Harrera sekuentziala.\n33 urtarrila, 2022 44 urtarrila, 2022 55 urtarrila, 2022 66 urtarrila, 2022 77 urtarrila, 2022 88 urtarrila, 2022 99 urtarrila, 2022\n1010 urtarrila, 2022 1111 urtarrila, 2022 1212 urtarrila, 2022 1313 urtarrila, 2022 1414 urtarrila, 2022 1515 urtarrila, 2022 1616 urtarrila, 2022\n1717 urtarrila, 2022 1818 urtarrila, 2022 1919 urtarrila, 2022 2020 urtarrila, 2022 2121 urtarrila, 2022 2222 urtarrila, 2022 2323 urtarrila, 2022\n2424 urtarrila, 2022 2525 urtarrila, 2022 2626 urtarrila, 2022 2727 urtarrila, 2022 2828 urtarrila, 2022 2929 urtarrila, 2022 3030 urtarrila, 2022\n3131 urtarrila, 2022 11 otsaila, 2022 22 otsaila, 2022 33 otsaila, 2022 44 otsaila, 2022 55 otsaila, 2022 66 otsaila, 2022


Fundacion 5+11 denboraldiko lehen liderra\nGizonezkoen Lehenengo Maila 2016/10/10 basketbasko.com Fundacion 5+11 - Getxosaski (argazkia: @KoldoTellitu)\nFundacion 5+11 da denboraldiko lehen liderra, Getxo SB 87-55eko emaitzarekin mendean hartu eta gero. Lehen laurdenetik aurrea hartu zuten arabarrek (23-12), eta atsedenaldirako Jose Ortunen mutilek partida erabakita utzi zuten, hogei puntuko abantailarekin (46-26). Bigarren zatian ez zuten ezustekorako aukerarik utzi.\nBigarren postuan da San Cernin BNC. Nafarrek Mungia SK 78-60ko emaitzarekin mendean hartu zuen, nahiz eta partida kanpotarren nagusitasuanrekin hasi (9-19). Bigarren zatian erreakzionatu zuten etxekoek, eta atsedenaldira 34-28ko emaitzarekin heldu ziren. Hirugarren laurdenean, 26-14ko partzialarekin partida erabakita utzi zuten.\nBurladaI3I da podiumeko azken postuan, Unamunori egindako bisitan 57-64ko emaitzarekin nagusitu ondoren. Lehen zati berdintsu baten ondoren, etxekoek hiru puntuko abantaila lortu zuten (26-23). Bigarren zatian, ordea, kanpotarrek markagailua iraultzea lortu zuten 13-21eko partzialari esker, eta azken laurdenean zehar, etxekoak aurretik ipini baziren ere (47-46), kanpotarren beste erreakzio bati esker, partida irabaztea lortu zuten.\nAtletico San Sebastianek ere garaipena lortu zuen Electro Alavesa Marianistasen aurka (72-65). Arabarrek lehen zatia partida aldeko izan bazuten ere (29-36), etxekoen hirugarren laurden onari esker aldeak murriztea lortu zuten (48-51), eta gero azken laurdenean 24-14ko partzialari esker, garaipena lortu zuten.\nBiok2.com OKE-k garaipena lortu zuen Disdira Bixitegia ISB-ren aurka 81-74ko emaitzarekin. Ordiziarrak ia partida guztian zehar aurretik izan ziren markagailuan, eta jokoaren kontrola zuten. Nahiz eta azpeitiarrek ere une batzuetan erritmo altua ezarri nahiz zutela zirudien arren, azkenean ordiziarrek jakin izan zuten hamar puntuko abantaila hori mantentzen.\nTabirako Baquek garaipena erdietis zuen Universidad Deusto Loiola Ind.ren aurka 74-79ko emaitzari esker. Partida berdintsua izan zen, eta azken laurdenera 62-61eko emaitzarekin heldu ziren. Azken minutuetan etxekoek abantaila txiki bat hartu zuten (73-69), baina azken hiru minutuetan ezin saskiratu egon ziren, eta hori baliatu zuten durangarrek markagailua irauli, eta garaipena lortzeko.\nCafes Aitona Askatuakek lortu du lehen jardunaldiko azken garaipena. 61-62ko emaitzarekin mendean hartu zuten Askartza Claret, azken minutuan erabaki zen partidan. Etxekoek azken minutua lau puntuko abantailarekin hasi bazuten ere (61-57), Arnedok saskiratutako bi jaurtiketa libre, eta hirukoari esker, garaipena eman zien donostiarrei.\nHernani Tecnun SDk gorenean ekin dio denboraldiari


Iztuetak deskribatzen zuen eremua bezalakoa zen euskal literaturarena: otadi mardul, txilardi zabal, isasti handi. Gainerakoa eremu latz. Garai hartan, Txomin Agirreren Garoaren ostean euskaraz irakurri nuen hurrengo nobelak Elsa Scheleen izena zuen.\nOrdurako, jakina, Txillardegik bide luzea egina zeukan. Batetik euskara ikastea erabaki zuelako. Bestetik euskaraz bizitzea erabakia zuelako. Euskal literatur historian ardatztzat hartua izan den Leturiaren egunkari ezkutua argitaratua zuen... eta hizkuntzari buruzko hamaika burutapen eta lanetara murgildua ere bazen, nik ez banekien ere. Harrez gero ere Txillardegi bide urratzaile aparta izan da.\nTxillardegi idazle eta hizkuntzalari da. Hizkuntzalaritzan eta beste hainbat alorretan saiakerari euskaraz tinko heldu zion. 60-70eko hamarkadako hizkuntzalari gehienek, eta aurrekoek ere ûR.M. Azkueren Gramatika salbu, akasoû erdara erabili ohi zuten hizkuntzaz aritzeko. Txillardegiri esker ikasi genituen euskaraz euskal fonetika eta fonologiak, euskara batuari buruzko hainbat gorabehera. Berak zabaldu zituen soziolinguistikako bideak, beste hainbat bide bezala, eta bera izango zen Euskal Herrian Euskaraz lelopean, euskaltzaletasuna eta lurraldetasunaren kontzeptuen inguruan, abertzaletasunaren praxi politikoan kabitzen ez zen/den errealitate bati bidea irekitzen lehena.\nTxillardegi, niretzat, idazle eta hizkuntzalari izan da. Eta oroz gain hitzeko gizona. Hizkuntza eta pentsakeraz hausnartu zuelako, batetik, eta bestetik, hitza bera ekintza bilakatzeko egindako ahaleginengatik. Hitza izan du ekinbide, euskara ekintza. Gure arteko ez balitz, honez gero, idazle engagé horien arteko zerrenda errespetagarri horietako batean sartua izango litzateke.\nHitza ekintzarekin ordezkatu nahi izan duen inguru sozio-politikoan, haatik, garesti ordainarazi nahi izan zaizkio, beti, Txillardegiri, bere hautu politikoak. Urte askoan irakurketa politizatua bakarrik eskaini izan zaio. Irakurketa politizatua: esandakoa estaltzera etorri dena, esan nahi dut, sorkuntz-lanen adiera literalena ere estali duena. Esaten zuela esaten zuela, esaten duela esaten. Batzuentzat gorriegi, besteentzat abertzaleegi. Pentsamendua askatzen asmatu ez duen gizarte honetan, beti norbere posizioak beste baten aurkakotzat bezala definitzen ohitua dagoen herri honetan, debekatua bide dago norberak ez bezala pentsatzen eta sentitzen dutenak estimatzea eta maitatzea; oñaztar eta ganboatarren artean bezala etsaigoa elur malutak baino ugariago dela sinistuta.\nBaina, bere garaiak behar zuen literatura, sarri, bete-betean asmatu duen idazlea ere bada, eta ez nuke honetaz ahaztu nahi. Bere nobela bakoitzak pausaleku bat eskaini ohi zion garaiko literaturzaleari. Gerora, egia esan, etorri ziren/dira beste idazle asko, euskal literatura maite dugunon egarria asetzen laguntzen dutenak. Baina, orain bere nobelak berrirakurtzean berriro bere maisutza aldarrikatu nahi dut, ikusten baitut zein garrantzizkoa izan zen hizkuntza-sena ondo garatua zuen idazleen gidaritza euskal literatura modernoaren hasiera haietan eta harrituta geratzen naiz, nabaritzean orain dela 30-40 urte egindako hizkuntza-hautapenak ez direla inolaz ere zaharkitu.\nEz dira zaharkitu Txillardegik planteatutako hainbat galdera eta bide ere. Eta gogoan ditut 1956an Euskera Euskaltzaindiko aldizkariaren orrietan idatzitako Karta idigia hartako bi galderak. Ikur gisara diraute, oraindik ere. «Nork aztertzen ditu antziñako izkribatzalleak?» galdetzen zuen eta geroago esaten "Osakuntza andia bear du euskerak gaurko bizikeran gai izateko".\nBideak urratuak daude, baina saiatu eta erratu, erratu eta ikasi, saiatu eta asmatzen jarraitu beharrean gaude.\nHorretan hainbat lanetan bete-betean asmatu izan duelako; asmatu ez badu ere ekin gabeko faltarik ez duelako, Agur eta Ohore, Jose Luis Alvarez Enparantzari, sorlan eta saioaren eremu latzenei lore eta kolore eman dien txilarrari.


vive la ciudad - Zer da Herrigune\nHemen zaude: Hasiera » Bizi hiria » Herrigune » Zer da Herrigune\nHezkuntza, formazioa eta ikasketa ez dagozkie haurrei soilik, hiritar guztiei baizik, eta beren bizitza-aro guztietan. Honek zera suposatzen du: baliabide eta egitasmoak komunitateen errealitateari hobeki egokitzen zaizkiola.\nKomunitatearen baliabideak aprobetxatzeak hainbat esanahi dakar, esate baterako espazio horretan elkarrekin bizi diren pertsona guztiak harremanetan jartzea -elkarrekin lan egin eta jolasteko-, edo guztionak eta guztiontzat diren hezi-baliabide eta egitasmoen kudeaketan eta diseinuan aktiboki parte hartzea.\nHerrigune Leioa ingurune hezkuntza plana da: hezkuntza jarduerari aurre egiteko modu berriei buruz gogoeta egin eta sakontzeko borondateak bilduriko ahalik eta gizarte eragile kopuru handiena. Espazio honetan Leioako Udalaren Hezkuntza Sailak 2000. urtetik hona garatutako lanaren eta esperientzien zati bat jasotzen ahalegintzen gara.\nHerrigune Leioa- Komunitate Hezi-Ekintzak herri mailako heziketa programa da; esperientzia amankomunak, bizitakoak eta bizirik daudenak, eraiki asmo du, non hiritarrak protagoonista izango garen, ikasketa eta hazkunde eremu berriak eraikiz, gure gizarte ingurunea eraberritzen, eta Leioako pertsona guztien gaitasunak partekatuz.


FAQs - Premio Peña Ganchegui\nBeharrezkoa al da bai titulazioaren lekua, bai jardueraren kokapena egiaztatzea?\nPeña Ganchegui Sariketara aurkezteko, arkitekto-titulua 2011ko maiatzaren 5ean ondoren eskuratua izateaz gainera, aski da baldintza geografiko biotako bat betetzea: edota jardueraren egoitza Euskal Herriko Autonomia Erkidegoan edukitzea, edota bertan arkitekto gisa trebatu izana. Aski da, hortaz, bietako bat egiaztatzea, biak betetzen badira ere.\nNahitaez bete behar al dute talde bateko kide guztiek gaitzen duen titulua 2011ko maiatzaren 5ean ondoren eskuratua izateko baldintza?\nHautagaitza talde moduan aurkezten baldin bada, nahitaezkoa da arkitekto taldekide bakoitzak betetzea titulua eskuratu zuenetik 10 urte baino gutxiago igaro direlako baldintza.\nEra guztietako proiektuak aurkez al daitezke, izan eraikiak edo izan eraiki gabeak?\nSaria lan-multzo bati ematen zaio, eta lan horiek hainbat eratakoak izan daitezke: obrak, proiektuak, lehiaketa-proposamenak, ikerketa-lanak… Aintzat hartuko da Arkitekturaren esparruari ekarpen bat egin diezaiokeen edozein ekoizpen, eremu eta eskala guztiak hartuz, zentzurik zabalenean.\nAurkez daiteke Peña Ganchegui Sarira bere lana Euskal Herrian egiten ez duen talde bat, baina taldekide bat daukana titulua Euskal Herrian eskuratu duena?\nArkitekto guztiek ez badute Euskal Autonomia Erkidegoan titulazioa lortu izanaren baldintza betetzen, baldintza hori betetzen duten kideak bakarrik aurkeztu ahal izango dira, eta banaka bakarrik aurkeztu ahal izango dira.\nSar daiteke kanpoko bulegoko lanik (eta araudiaren baldintzak betetzen ez dituztenak) ibilbide profesionala ilustratzen duen material grafiko bezala?\nHautagaiak obrak, proiektuak eta ikerlanak sar ditzake, beti ere arkitekturaren alorrari ekarpen bat egiten badiote, esparru eta eskala guztietan, objektuen diseinutik lurraldeko interbentzioetara arte. Aukeraketan kandidatuarekiko edozein harreman gradu dituzten lanak onartuko dira: nahiz bakarko autoretza, nahiz partekatutakoa. Zirkunstantzia hau argi eta garbi esan behar da, eta, logikoki, epaimahaiak lan bakarkakoari lehentasuna emango dio.\nMemoriak merituen deskribapen bat izan behar du, hautagaiaren ibilbidari buruzko datu nabarmen guztiekin? Ala iritziak eta lehen pertsonako ideiak bildu ditzakeen testu librea izan daiteke?\nMemoriari (DIN A4 formatu bertikalean) eta dokumentu argigarriari (DIN A3 formatu horizontalean) dagokionez, bai edukia, bai konposizioa libreak dira. Lehenengoan, hautagaiak 500 hitz baino gutxiagotan aurkeztu behar du ebaluatutako ibilbidea. Bigarrenean, berriz, material grafiko edota idazkien bidez, Peña Ganchegui Sariara aurkezten den ibilbidea ilustratu behar du.\nBaseak irakurtzean ez dugu hizkuntzaren inguruan ezer ikusi... euskaraz aurkeztu ahalko litzateke? edota gaztelaniaz idatzita egon behar behar du?\nOinarriek ez diote ezer hizkuntzari buruz hautagai bakoitza bere lana egokiagotzat hartzen duen hizkuntzan aurkeztetik librea delako. Izatekotan, epaimahaiak hitz egiten ez dituen hizkuntzetan (euskararen kasua aurtengo edizioan) aurkeztutako proposamenak gaztelaniara itzuliko dira.\nAurkezpen memoriak bakarrik testua eduki behar du? edo zenbait irudi eduki ditzake? Testuari dagokionez, konposizioarekin joka dezakegu edo paragrafoetan antolatutako testu batera mugatu behar dugu?\nAurkezpenaren memoriak (DIN A4 formatu bertikalean) hautagaia 500 hitz baino gutxiagotan aurkezten du, eta, beraz, ez da irudirik onartzen. Muga horretatik kanpo, bere edukia eta osaera, dokumentu ilustratiboaren kasuan bezala (6 orrikoa gehienez DIN A3 formatu horizontalean), guztiz libreak dira.\nZer da zehazki "parte hartzeko beharrezkoak diren baldintzak betetzen direla egiaztatzen duen dokumentazioa"?\nHautagaia eta bere ibilbidea aurkezten eta ilustratzen dituzten bi dokumentuez gain, sarirako eskakizunak betetzen direla ziurtatzen duen dokumentazio osagarria entregatu behar da:\na)Baldintza geografikoa: Titulua, Euskal Herrian lortu bazuen; bestela, Euskal Autonomia Erkidegoko Jarduera Ekonomikoen gaineko Zergaren (JEZ) erregistro ziurtagiria.\nb)Denborako baldintza: Titulua, 2011ko maiatzaren 5a baino lehenago lortu zela justifikatzeko.\nDIN A3 formatuko PDF dokumentuetan koloreak RGB edo CMYK izan behar du? Zein izan behar da fitxategien bereizmena?\nPDF dokumentuaren espazioaren koloreak RGB izan behar du.\nErabakia librea da. Gidalerro gisa, desiragarria izango litzateke hura 150en eta 300 dpi-en artean egotea. Baina fitxategiaren tamainak baldintzatzen du erresoluzioa: Gehienera 5 PDF artxibo onartzen dira, 10 Mb baino txikiagoak neurriz, eskatutako dokumentazio guztirako (A4 memoria + A3 ibilbidea + dokumentazio egiaztatzailea).


Zalantzaz betetako hilabeteen ostean, Mugaritzek uztailaren 31n irekiko ditu ateak, inoiz baino Mugaritz-ago izateko asmoarekin. Egoera nahasi honek gelditzera eta sortze ari garen munduaren inguruan hausnartzera behartu gaitu. Geldialdi honek garena eta izan nahi duguna baieztatzeko balio izan digu, hau da, bilaketa-espazio bat. Gure etxeetatik, egoera konplexu horri aurre egin nahi izan diogu gure tresna nagusiaren bidez: sormena. Elkarrekin, zuhaitz etxe metaforiko batean babestu gara, txoko honetatik asmamena pizteko erronkak proposatuz. Ariketa horiek gure komunitatearekin partekatu ditugu sareetan, errealitate berri horri beste begirada bat emateko asmoz, eta emaitzak hemen ikus daitezke.\nEgoera horren aurrean gizarteak izan duen eskuzabaltasuna, kemena, indarra eta komunitate-espiritua inspirazio iturri izan dira guretzat, eta gogorarazi digu, errealitateari aurre egiteko gure egunerokoan beti gogoan dugun esaldi batek dioen bezala: "Ezinezkoa den hori errealitate bihurtzeko, gizakiaren borondatearen soilik lor daiteke".


Lau sari lortu ditu Oñatiko Ganbara Abesbatzak Tourseko Nazioarteko Lehiaketan — Berbia\nLau sari lortu ditu Oñatiko Ganbara Abesbatzak Tourseko Nazioarteko Lehiaketan\nErrenazimentu atalean 2.a, ahots mixtotan 3.a eta zuzendari hoberena eta frantses obraren interpretazio hoberenaren sariak eskuratu dituzte\nPozik egin dute itzulerako bidaia Oñatiko Ganbara Abesbatzako kideek Tourseko Nazioarteko lehiaketatik, lau sari eskuratuta bueltatu baitira. Ostiralean jokatu zen ahots mixtoen atalean hirugarren saria lortu zuten eta larunbatean izan zen Errenazimendu garaiko lehiaketan berriz, bigarrena. Bi atal horietan lehenengo saria hutsik utzi zituen epai mahaiak. Aitor Biainek gainera zuzendari hoberenaren saria eskuratu zuen eta frantses sortzaileen obren interpretazioan ere, saria lortu zuten oñatiarrek. Hori gutxi ez eta atzo jokatu zen Grand Prix sariketara ere sailkatu ziren beste hiru abesbatzekin batera. Atal honetan sari bakarra ematen da eta hori ahots mixtotan oñatiarren aurretik geratu ziren italiarrek lortu zuten.\nAsteburu intentsoa oso izan dute Oñatiko Ganbara Abesbatzakoek Toursen, nazioarteko lehiaketak biltzen zituen sariketa guztietan parte hartu baitute ostiral, larunbat eta igandean. Baina egindako lanak fruitua eman du eta Frantziatik 4 sarirekin itzuli dira.\nFrantzia, Italia, AEB, Filipinak eta Ukraniako lehiakideen maila altua azpimarratu dute Oñatiko abeslariek eta nekatuta dauden arren, oso pozik itzuli direla esan digute, izan ere, sari banaketa ekitaldia amaitu eta berehala ekin behar izan zioten itzulerako bidaiari. Oñatira 4:30tan iritsi dira nonbait, eta lo gutxi eginda lanera joan dira taldeko kide gehienak; nekatuta baina oso pozik, esan bezala.


Xbox 360 - Wikipedia, entziklopedia askea.\nFlex Ltd. (en) , Wistron Corporation (en) , Celestica (en) , Foxconn (en) eta Microsoft\n2005eko azaroaren 22a\nXbox 360 Microsoft enpresaren bigarren bideo-joko kontsola da. Xbox kontsolaren ondorengoa da, eta PlayStation 3 eta Wii sistemak ditu lehiakide, bidejoko kontsolen zazpigarren belaunaldian.\n4 Xbox Live!\nBere PUZ, “Xenon”, IBM-ren PowerPC teknologian onarrituta dago, eta hiru nukleoetako prozesatzaile zentrala erabiltzen du. Bere GUZ, “Xenos” deitutakoa, ATI enpresak garatu zuen, eta “Unified Shader” teknologia erabiltzeko gai da. Sistemak 512MB-eko EDRAM memoria nagusia dauka. Kanpo ataka bat dauka disko gogor batekin konektatu ahal izateko, Ethernet konexioa eta bi USB 2.0 ataka. Bere tamaina da, gutxi gora-behera, 258mm (zabalera) x 309mm (altuera) x 83mm (fondoa) eta, 3,5 kilogramo pisatzen du.\nXbox 360 2005ko azaroan kaleratu zen (“Core” eta “Premium” bertsioetan). Hasieratik, Europan eta AEBetan harrera oso ona izan zuen, baina nahiko makala Japonian. Hurrengo urteetan, kontsolaren beste bertsioak kaleratu zuen Microsoft-ek “Arcade” eta “Elite” izenekin hain zuzen ere.\n2009 urterako, Microsoft-ek kontsola honen 30 milioi unitate saldu ditu mundu osoan, eta bere belaunaldiko bigarren kontsola salduena izatea lortu du (Nintendo Wii-ren atzetik eta Sony Playstation 3ren aurretik).\nBere belaunaldiko joko katalogorik handiena dauka Microsoft-en kontsola. Honen arrazoia zera izan daiteke: Bai Xbox 360 bai bere aurrekari Xbox Windows sistema eragilean oinarrituta daude, eta bere barne arkitektura PC baten ezaugarri ugari ditu. Horregatik, beti izan da errazagoa programatzaileentzat joko baten Xbox 360 eta PC bertsioak ia aldi berean garatzea. Horrez gain, kontsola hau Wii eta Playstation 3 baino urte bat lehenago kaleratu zen, eta honek merkatuan abantai handia eman zion Xbox 360 sistemari.\nXbox 360 kontsolan argitaratu diren joko arrakastatsuenak izan dira, beste batzuen artean, Gears of War, Halo 3, GTA IV, Bioshock, Oblivion edo Call of Duty 4.\nXbox Live![aldatu | aldatu iturburu kodea]\nXbox Live! internet-en bidez jolasteko eta edukiak banatzeko Microsoft-ek garatutako sistema da. Ordaindutako harpidetza bati esker, Xbox 360 kontsolaren erabiltzaileek beste erabiltzaileekin jolas dezakete internet-eko konexioa erabiliz, eta Xbox Live!-en argitaratutako edukiak (filmak, musika, bideo-jokoak, etab.) deskargatzeko aukera ere badute.\nBideo-joko kontsolen zazpigarren belaunaldi honek internet-en alde egin zuen apustu garbia. Hasieratik, Xbox Live! izan zen sistemarik indartsuena eta erabiltzaile gehien izan zuena.\nXbox 360-ren webgune ofiziala\nMultimedia: Xbox 360\n2005 - 2016 Ondorengoa\nOrriaren azken aldaketa: 26 ekaina 2020, 13:38.


Jokoak gehien bisitatzen of pong doan\nJokoak gehien bisitatzen of pong\nAtari Pong bi dimentsiotako grafikoekin osatutako mahai teniseko arcade joko bat da. Mugitu arrauna eta irabazi aurkariaren aurka. Helburua jokalari bakoitzak aurkaria baino hamaika puntu lehenago lortzea da. Puntuak irabazten dira batek pilota besteari itzultzen ez dionean.\nJarri zure erreakzio bizkorreko trebetasunak oztopo amaigabeak probatzeko neon bertsio berri honetan. Ondo pasa!\nNeon Switch linean\nDestroy Blocks arcade joko bat da, non, jakina, blokeak suntsitu behar dituzun. Blokeak bi kolore ezberdinetakoak izango dira, urdina eta gorria. Blokeak jokoaren goialdetik eroriko dira eta behealdean blokeei jaurti behar diezun bola bat egongo da. Baloiarekin bloke bat suntsitu dezakezu koloreak bat datozenean. Beraz, bloke urdina bola urdinarekin eta bloke gorria bloke gorriarekin tiro egin behar duzu. Blokeak oso azkar aldatuko dira eta baloiaren kolorea ere aldatu beharko duzu.\nHappy Filled Glass doako lineako puzzle joko dibertigarria da. Ura edalontzia betetzeko mugitzeko modu optimoa arkatzarekin marraztu behar duzun jokoa da.\nPong Ball haurrentzako jolas oso erraza da. Koloretako bolak mugituz ahalik eta puntu gehien lortu behar dituzun jokoa da. erortzen den pilotak kolore bereko pilota jo behar du. Ondo pasa.\nDuo da! Ukitu pantaila oztopoak igotzeko eta mugitu ukitu gabe. Mantendu oreka bi puntuak biratuz eta itxaron oztopoetatik pasatzeko unerik onena. Zorte on!\nRaditz aurka borrokatzeko ping pong bat non dragoi bolak lanzais duzu. Tiro energia izpiak etsaia ahultzeko.


Free chat Exu. Ausazko arrotz doan txateatu berehala Exu tik.\nFree chat Exu\nOngi etorri Chatroulette ExuEdozein lekutan, munduko pertsona aleatory bat konektatzeko. Chatroulette Exu dezakezu honako aukeren artean aukeratu:- Guztiak pertsona mota Exu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nExu hirien zerrenda:


Uberan - Euskal Idazleen Elkartea - Maiatzetik azarora pasa dute Literaktum jaialdia\nLiteraktum jaialdiko antolatzaileek aurreratu dutenez, “edizio honetako gai nagusiak nobela eta historiaren arteko harremana, utopiaren indarra –eta haren itzal distopikoak– eta liburu ilustratua izango dira. Literaturaren eta musika, zinema, pentsamendua, komikia, kazetaritza, gastronomia edo paisaiaren arteko harremanak ahantzi gabe”.\nJaialdiak hamaika egun iraungo ditu, ekitaldi sortako lau hitzordu aurreratu dituzte. Oraingoz, haietako bat da euskaraz, Uxue Alberdirena:\nTomasene kultur etxea, 19:30\n"Escribe con Rosa Montero idazketa lantzen hasi nahi dutenei zuzendutako koadernoa da. Hitzekin gozatzea ahalbidetzeko helburu duen gomendio sorta. Halaber, egilearen hogeita hamar urtetik gorako literatura eta kazetaritza ibilbidean murgiltzeko modu bikaina da."\nLiburutegi Nagusia – San Jeronimo aretoa, 19:30\n"Nagore Vargasen istorioa kontatzen du Uxue Alberdiren Jenisjoplin nobela berriak, 1982tik 2014ra bitartekoa. Bizitza horren bidetik, Euskal Herriak azken urteetan bizi izandako aldaketa politikoen testuinguruan murgiltzen da. Ideiak baino gehiago, “ideientzako plataforma” bat eraiki duela azaldu du idazleak, nondik eroso esan ahal izan dituen “beste testuinguru batzuetan” esan ezin izan dituenak."\nKoldo Mitxelena Kulturunea, 19:30. Ekitaldia Frantsesez, itzulpena euskaraz eta gaztelaniaz.\nSan Telmo Museoa, 19:30. Ekitaldia ingelesez, itzulpena euskaraz eta gaztelaniaz.\nIkus HEMEN Literaktum jaialdiko webgune berritua.


Herri inauteriak egingo dituzte datozen egunotan herri askotan — dantzan.eus\nHemen zaude: Hasiera › Hemeroteka › Herri inauteriak egingo dituzte datozen egunotan herri askotan\nIlarduia, Egino eta Andoingo herri inauterien ostean, ate joka datoz aratusteak Agurainen, Urkabustaizen, Zalduondon eta Kanpezun.\nZalduondon, esaterako, igandean aterako da Markitos. Betiko moduan, goizean, kalerik kale ibiliko da inauterietako pertsonaia ezagunena, traje beltzez, gorbataz eta txapelaz jantzita, eta koloretako arrautzen lepokoa daramala. Gurdi baten gainean egingo du ibilbidea, errauts banatzailea eta kale garbitzailea, musikariak, gurasoak, porreroak, hartza, ardia eta beste hainbat pertsonaia alboan dituela. Kalez kale eraman ostean, ohitura denez, herri epaiketa egin eta erre egingo dute.\nUrkabustaizen ere leku berezia dute aratusteek. Aurtengoak, gainera, gaztetxe berriaren inaugurazioarekin egingo dute bat. Ostiralean, 18:00etan, abiatuko dira kalejiran, buruhandi eta joaldunekin. Txokolatea hartu ostean, akelarrea egingo dute, eta gau partean, kontzertuak izango dira gaztetxean: Odolkiak, Beti TNT eta Tinko izango dira, besteak beste.\nAgurainen, Porrero eta Sorgina\nAgurainen ere ostiralean hasiko dira ospakizunak. Iluntzean, Porrero eta Sorginaren agurra dute, herriko musika bandak lagunduta. Larunbata arratsaldean, mozorro txapelketak eta dantzaldiak izango dira, eta igande eguerdian herri inauteriak ospatuko dituzte kaleetatik. Astearte-inauterian, Porrero eta Sorgina agurtuko dute berriro ere, musika eskolako ikasleekin.\nKanpezun, azkenik, astearterako antolatu dute jaia eragileek eta udalak elkarlanean. Arratsaldean aterako dute Toribio, herriko gaitz guztien erruduna. Kalejira egin eta epaitu ostean, errekara botako dute. Jarraian, tabernaz taberna ibiliko dira, eta eguna amaitzeko, herri afaria, bingoa eta karaokea dute.\nEtxean gordeta dauden "trapu zaharrak" hartzeko eta parte hartzeko deia egin dute herri horietan.


Sallako armarria - Wikipedia, entziklopedia askea.\nSallako armarria (finlandieraz, Sallan vaakuna) Finlandia iparraldean dagoen Salla udalerriaren ikur nagusia da.\nArmarria Kaj Kajander artista helsinkiarren lana da eta 1961eko urtarrilaren 24an udalbatzak Sallako armarri ofizialtzat hartu zuen (Barne Ministerioak urte bereko apirilaren 21ean onartu zuen). Egileak, bertan agertzen diren irudiekin, udalerriko natura eta paisaiak adierazi nahi izan zituen. Atzealde urdinaren gainean, zilarrezko arku bat dago. Hain zuzen, arku edo uztai honek Sallako inguru eta bazter muinotsuak irudikatzen ditu, Finlandiako ipar-ekialdean ohikoa den parajea; gainera, aipatzekoa da, muino hauek elkartzen dituzten parke nazionalak direla, gaur egun, udalerriaren diru-sarrera iturri nagusia. Azkenik, bada armarriari egin izan zaion beste interpretazio bat ere; izan ere, zilarrezko arku horrek zubi baten itxura du eta, baliteke, Kajanderrek Sallako Errusia eta Finlandiako mugari eginiko keinua izatea .


Royal Mail-ek retro joko zigilu bikainak kaleratu ditu Sormenak linean\nRoyal Mail Erresuma Batuko posta zerbitzuen konpainia da horrek harrituta utzi gaitu bere herrialdeko jokoen urrezko aroa ospatzen duen zigilu sorta hau abiarazi dutenean.\nMitikoa bezalako jokoak Zentzuzko Futbola edo Elite 30 eta 40 urte bitarteko edozein jokalarirentzat poza baino gehiago den zigilu bilduma bikaina bilakatu dira.\nEre egin dezakezu aurkitu Populous erraldoia, eta bertan jainkoa izatea baimentzen zenuen jarraitzaile batzuk kontrolatzeko, Peter Molyneux bera, Micromachines edo Lemmings beraiengandik.\nBilduma oso bat txalotzeko eta zer Ocean bezalako enpresak Urte haietan gai izan ziren egun jokoaren industria denaren lehen oinarriak finkatzeko. Joko hauek probatzeko zorterik izan ez dutenek orain etiketa horietara joan eta aipatutako batzuen bideoak ikus ditzakete.\nLerro hauetatik aldentzen gara Zentzuzko Futbola edo Populous beraBerez genero bera sortzeko gai ziren eta gaur egun urrun diruditen jokoak, nahiz eta teknologiari dagokionez gaitasun gehiago izan, maila horretako titulu berrietara joan gaitezke.\nZigilu hauek izango dira urtarrilaren 21ean salgai eta bat lortzen saia zaitezke link honetatik. Webgunea oraindik ez dago osatuta, baina dagoeneko gogokoetan jar dezakezu egun horretan bat eskuratu ahal izateko.\na ideia bikaina Royal Mail-etik abiatuta eta nahi genukeela Correos hemen Espainian kopiatzea Artic Movies bikainekin, La abadía del Crimen edo Commandos handiekin. Ez litzateke batere gaizki egongo eta arrakasta izango luke garai bateko retro jokoen nostalgikoentzat. Hauekin uzten zaituztegu Agatha Christie oroigarrizko zigiluak.\nArtikuluaren bide osoa: Sormena linean » General » Hainbat » Jolas retroaren nostalgiaren zigiluak


Leon-kastillo neutroez | Atabala\n.-(e)k idatzia\t 2012(e)ko abenduak 17 1\nEneko Bidegain lankideak esan dit frantsesez pile ou face esamoldea dela gaztelaniazko cara o cruz-en pareko. Orotariko Euskal Hiztegiak ondo jaso eta Iñaki Elortzak aldiro gogorarazten digunez, berriz, tradizioz leon-kastillo lokuzioa erabili izan da Hego Euskal Herrian bi esamoldeon ordain modura (“León-Castillo botatzen / formal ziran asi, / Txertubik suertia / ziyon irabazi…”).\nZer dela-eta nator orain ordea leon-kastillo kontuekin? Bada, Jaurlaritza berriak EITBrentzat dituen asmoez hausnarrean hasita, Ferrolgo Artabria fundaziokoei esku-orri batean behinola irakurritako hura etorri zaidalako burura:\n“En definitiva, o bilingüismo harmónico\né lanzar ao aire unha moeda de dúas caras\npara que caia de canto”\nEgia esan, Jaurlaritza berriak arnasa hartzeko astirik ere ez du izan oraindik; gizalegeari jarraiki, beraz, 100 eguneko gutxieneko konfiantza-epea eman behar zaio Urkulluk iragarri berri duen gobernuari. Edozelan ere, duela egun batzuk zunda-baloi esanguratsua iritsi zitzaigun. Beronen arabera, besteak beste, honako hau izango da EITBko zuzendaritza berriaren printzipio gidarietako bat: ETB-1 suspertzea, eta, aldi berean, ETB-2 hauspotzen jarraitzea. ETB-1 ZIUtik ateratzeko euskarazko eduki gehiago sortu beharra ei dago, harik eta ETB-2rako ekoitzitako ordu-kopuruarekin parekatu arte. Desafio horri, gainera, aurrekontu-murrizketa garaian helduko bide zaio (“El reto de los nuevos gestores, un reto que no han puesto en marcha los actuales, es producir más horas a menos precio. La apuesta tendrá que pasar por elegir géneros de menor valor económico, pero no por ello de menor calidad”).\nHurrengo baterako utziko ditugu kontu ekonomikoak (Hekimen-ekoek heldu diote dagoeneko gaiari, eta Xabier Letonak ere auzi potoloak plazaratu ditu bere blogean: “2012an Jaurlaritzak 5 milioi bideratu ditu herri ekimeneko hedabideetara, EITBra 130 milioi euro. (…) EITBn 900 bat langile -euskaraz eta erdaraz- eta herri ekimenekoetan 600 bat. Audientzia datuetan kopuru handiagoak biltzen dituzte Hekimenekoek -EITBko euskarazkoek baino-…”).\nUtz ditzagun, beraz, sos-kontuak, eta zentra gaitezen EITBren hizkuntza-politikan. Geroz eta gehiago dira, azken 30 urteotako esperientzia gogoan, politika hori ez ezik EITBren sorrera-legea bera aldatzeko premia ikusten dutenak (hona adibide bat), eta harago joan denik ere bada (ziur ez zaizuela oraindik ahaztu Jesus Egigurenek bideo honen amaieran botatakoa…)\nIzan ere, esan dezadan behingoz, ETB-1 eta ETB-2, biak bultzatuko direla aldarrikatzea (bataren existentziak besteari desorekarik eragingo ez balio modura, ahulenaren aurrekontua argalduz, giza-baliabideak gutxituz, ikus-entzuleak eta publizitatea ebatsiz…), diskurtso politikoki zuzena da, baina, ezinezko metafisikoa planteatzeaz gain (ez baita posible txanpona airera bota eta ez leon ez kastillo aldera jaustea), eztabaida faltsutzen du, logika oinarrizkoenak argi dioskunari entzungor eginez: hau da, telebista kate bik esparru berean baldin badihardute, bietan ahulena indartuko bada, bietan indartsuena ahuldu behar dela; batak lekua irabaz dezan besteak espazioa desokupatu beharra daukala, alegia, bide batez bere diruen, giza-baliabideen eta ikus-entzuleen zati garrantzitsu bat parent pauvre-aren esparrura bidean jarrita. Hala egin ezean, 1986az geroztik bezala jarraituko dugu: txanpona airera beti, leonek eta kastillok, biek aukera berberak dituztelakoan, eta asturuak (ezin asmatuzkoak baitira Jaunaren bideak) gehien-gehienetan kastilloren alde zergatik egiten duen igarri ezinda.\nTags atabala huhezi iko mu mondragon goya 2012eitbjaurlaritza\nLeon-kastillo neutroez : Aldaba\t on 2012(e)ko abenduak 17 at 13:09\n[…] izan beharko lukeen bilakaeraz eta Leon-kastillo neutroez aritu zaigu Aitor Zuberogoitia MU-ko atabala […]


Gailurreko teknologia, magaleko jendearentzat | Gailurreko teknologia, magaleko jendearentzat – iparraldekohitza\nAEBetan sortu zen kontzeptu bat Euskal Herrian ere hedatzen ari da: fablab-ak. Edonork edozerez edozer sortzea da oinarrian, betiere, puntako teknologia lagun eta helburu. Ipar Euskal Herriko lehena sortzen ari dira, Hazparnen. Nafarroan, Bizkaian eta Gipuzkoan badira; bakoitzak badu bere ibilmoldea.\nHazparnek (Lapurdi) laster ukanen du Ipar Euskal Herriko lehen fabrikazio laborategia edo fablab ireki eta hibridoa. Ipuin on bateko gidoilariak ere ez zezakeen trama hoberik asma: iraganeko teknologiak eta oraingoak bat egin zuteneko hartatik abiatu baita proiektua.\nFrancis Jammes karrikako hamaseigarrena osoki berrizteko obrak abiatu zituzten. Etxe beherea informatika eta kafe liburutegi baterako prestatzen hasi ziren. Xoko batetik bere burua agertu zuen 1800. urte inguruko ogi labeak, eta Edouard Otxobi jabeak ez zuen bota nahi. Alta, nahikeriarekin ez baita aski, nola berritu zekien nehor ez zuten antzeman. «Labea berriz martxan ezartzeko jakitatea galdu da. Horregatik erabili da goi teknologia: haren egoeraren diagnostikoa egiteko. Estia ingeniari eskolako ikasleekin bai ere San Josepe eskolakoekin lortu zen. Cantau lizeoko eskanerrari esker kausitu zuten 360 gradu eskaneatzen; ikasle bat barnera etzanik sartuz. Teknika tradizionalak eta oraingoak elkarren osagarri egin nahi ditugu, ez elkarren kontrakoak». Iraganak eta orainak bat egin zuten teknologiaren bidegurutzean.\nLabetik atera proiektua\nDiagnostikoak erakutsi zuenez gopoila arraildua zela, labea osoki desmuntatu eta berreraiki dute. Alabaina, tresna zaharra baliatzeko jakitate faltan, teknologia berriari egin zioten dei. Une horretan, preseski, bigarren proiektuak huts egin zuen: informatika dendak hutsunea zuen auzo bakar. Otxobi eta Bordato aspaldiko borroka eta proiektu lagunak direnez, honetan ere elkarlanak ez du hutsik egin: «Gune horrekin zer egin jakin gabe, Hiri Elkargoko Jessica Etxeberri teknikaria ekarrarazi genuen, eta, hara non, fablab-aren ideia bota zigula. Originala da, usaian ideiak herritik instituzioetara doaz, baina ez alderantziz!», kontatu du irriz Bordatok. Izan ere, Bordatok aspalditik baitzuen fablab bat muntatzeko ideia eta ametsa: «Lokal bat behar zen, diru anitz materiala erosteko…». Hiri Elkargoak laguntzen die diru laguntza publikoen eskuratzen.\nAstelehenero egiten dute batzarra lokalean, proiektuaren aitzinamenduez mintzatzeko, labearen inguruan, hortik FabLabea izena: «Labea gure totema da, nahi baititugu teknika tradizionalak berriz baloratu. Labeak hori du sinbolizatzen».\nZer da fablab-a?\nHazparneko FabLabea-ren kontzeptua da teknologia digitalei eskainitako gune kolektiboa. Funtsean, fablab-ek daraman definizioa aplikatu egiten du. Neil Gershenfeld Fisikari eta informatikariak zuen sortu, 1990eko hamarkadan, AEBetan. Ikasleei kurtso bat asmatu zien pentsatzeko nola eraiki edozer gauza kasik edozerekin, eta nola eraiki zerbait kasik edozer gauzaren egiteko gai. Hainbertzekoa izan zen kurtso haien arrakasta, non lehen fablab-a muntatu baitzuten 2001ean. «Zer gertatzen da jendeari ematen diogularik teknologia handiko tresna bat aisialdian; enpresen beharretatik kanpo? Jendea motibatu egiten da, eta plano eta prototipoak asmatzen eta partekatzen ditu. Horri esker, edonork libreki balia ditzake plano eta prototipo horiek. Hori bai, fablab-ak definizioz, edonori irekia behar du», gehitu du Bordatok.\nMunduko fablab guziek printzipio bera dute oinarrian: espazioaren, makinen, gaitasunen eta ezagutzaren partekatze librea. Informatikarekin egin daiteke paralelismoa: Wikipedia edo software libreak, haien ber izpirituan baitira martxan fablab-ak ere bai. Teknologia herrikoitzea da fablab-en xederik garrantzitsuenetako bat, teknologia ez dadin izan bakarrik enpresa handien helburuei begira: «Berez, fablab-aren helburua desagertzea da: nahi baitut jakitate teknologikoa jendearen kulturan sar dadin, normaltasunez;irakurtzea eta idaztea gizart diren bezain beste», laburtu du Bordatok.\nBada, sortu ahala, fablab-en sareari esker, informazioa elkarbanatzen dute.\nHori bai, oinarri komuna ukanik ere, fablab bakoitzak badu bere ibilmolde bedera, funtsean, komunitatearen beharren araberakoa. Hazparnekoak, konparazione, baditu bere helburuak: komunitate digitala saretu eta animatzea, jakintza tradizionalak baloratu eta teknologia digitaletara laguntzea, atelerien bidez edonori kultura digitala irakastea, hezkuntzako zein enpresen beharrak elkarren artean lotzea, talde proiektuak akuilatzea: eki labea, haize eihera… bertako herritarrendako elkargunea izatea, ikuskizun gunea izatea, eta azkenik, Pop-up Store iragankorra sortzea. Horregatik abiatua dute norberak eraikitzeko haize errotaren proiektua, Izpindar elkartearekin elkarlanean, zeinak trantsizio ekologikoa zalutzea baitu xedea. ESTIA ingeniari eskolako ikasleak aritu dira ideia lantzen.\nFabLabea-ren kreazioan parte hartzen ari da ere Siegrid Dumas; hark du sua piztu: «Fablab-en izpiritua anitz maite dut. Aspaldiko praktikak zein teknologia berriak laket ditut, eta elkarren osagarriak dira. Nire proiektuarendako interesatzen nau ere bai».\nHazparneko FabLabea elkarteak badu Donostiako Tabakalerako Medialab-en berri, bisitan izan baitziren. Iaztik martxan da sorkuntza liburutegia eta teknologia eta kultura digitaleko laborategia bateratzen dituen Medialab. Hangoak badu erakunde publikoaren babes osoa, baina fablab-en funts bera du. Arantza Mariskal da bertako arduraduna: «Elkarlanerako espazio fisikoa da, bertan espezializazio ezberdinak dituzten lagunak elkartu eta proiektu ireki eta berritzaileak aurrera ateratzen dituzte. Gureari hiritar laborategia deitzen diogu gehiago. Harremanak, ezagutza eta tresnak partekatzen ditugu bertan».\nFablabea-k industriarekin ere lan egiteko asmoa du; Medialab-ek, alta, ez: herritarrekin bakarrik ari baita, baliabideak haiei ematen baitizkie.\nEgun guziez 400 bat lagun hartzen dituzte han lanean ari diren 27 langileek.\nAlabaina, ideia ukan eta gauzatzerainoko bidea kurritzen laguntzen duten topaguneak dira fablab-ak, orori irekiak, ez baita ingeniaria izan behar haien baliatzeko, teknologia puntako makinak izanagatik. Medialab-en, bertzeak bertze, badituzte 3D inprimagailuak, laser makina, Ploter inprimagailua, zine esperimentala bistaratzeko pantailak… Mariskalek azpimarratu du euskaldunek aspalditik bere duten praktikarekin baduela zerikusia: «Gure betiko auzolanetik aski hurbil da azken finean. Eginzaleak gara, ez dakienak egitearekin ikasten baitu».\nErabiltzaileetako bat da Mikel Malagon informatikaria, duela bortz urte pentsatutako proiektua gauzatzen ari da bere taldekideekilan: suziri bat egin eta irits dadila estratosferaraino, bigarren suziri bati esker are gorago heldu eta datuak biltzeko. Baina oraino haratago doa asmoa: «Posible egin nahi dugu espazio teknologiak modu irekian sortzea eta banatzea. Fablab-ak ahalbidetzen du proiektuak sortzea eta egitea, gabe, ezinezkoa litzaigukeen. Gainera giro super ona dago! Eta, material pila bat!».\nNafarroa Garaiak ere ez du hutsik egiten: Dinabide-k bortak zabalik baititu iaztik, Irurtzunen. Nafarroako mankomunitateari lotua den zerbitzua da, nahiz eta industriari biziki estekatua izan. Aintzane Iriberri arduradunak laburtu du egiten dutena: «Eraldaketa teknologikoari aurre egiteko behar batzuk dituzten enpresak datoz, eta aholkatzeaz gain, badute lanerako espazioa, saiatzeko eta tresna egokiena zein den erabakitzeko». Hala, alde batetik, hamasei lanpostu dituzte proiektuak gauzatzeko; bertzetik, tailer teknologikoa, tresneriarekin: eskanerra, inprimagailua… prototipoak fabrikatzeko; eta, berariazko forakuntzak eskaintzen dituzte. «Zure produktua gara eta proba dezakezu bertako teknologiari esker, nola zerorrena ekarriz eta hemen erabili. Beharrei erantzuteko oso malguak gara. Eraldaketa digitalaren bultzatzaileak gara», gehitu du Iriberrik.\nKarim Asryrentzat iraultza izan da fablab-a deskubritzea: «Teknologia desmitifikatzen lagundu zidan. Mundua bi begiez ikustea ahalbidetu dit; ez bakarrik letretatik, baizik eta zientzia eta teknologiatik ere bai. Zortzi urtez ingeniaritza ikasi ordez, hemen, eginez ikasten duzu». Horregatik muntatu zuten Espacio Open autogestio elkartea, Bilbon, bixkotxa lantegi ohian, 2013an. Azpimarratu du 3D inprimagailua arras fablab-eko dela; «Demokratizatu» baitzuen. «Teknologia handiez enpresa handiak baizik ez ziren mintzo, haien interesen arabera. Boteretsuena baizik ez zena denen eskura pasatu da orain. Inklusiboa da, denei irekia, ez bakarrik ikasleei». Spirulina alga hazteko proiektua martxan dute: norberak bere spirulinagintza sortzeko gisan, anemia duen jendearentzat, adibidez. Baina emozioz beterik oroitu da Galiziatik jin zen haur besamotzaz: beso egokitua sortu baitzioten fablab-an, koloretakoa. Artetik errateko, orain abiatu dute maker eta artistei zabaltzen dieten egonaldirako deialdia: teknologiaren erabilpen kritikoaren inguruko sorkuntza artistikoak laguntzeko.\nEuskaltzalea eta abertzalea


Zuhaixka - Wikipedia, entziklopedia askea.\nZuhaixka edo zuhamuxka, itxura nahiko nabarmeneko landare zurtsu bati deritzo, zuhaitz batean gertatzen denaren ordez, enbor bakar baten gainean altxatzen ez denean, baizik eta oinarritik bertatik adartzen denean. Zuhaixkek, zenbait metroko altuera izan dezakete.\nAesculus parviflora, zuhaixka bat.\nOinarritik adartutako landare zurtsu guztiek ez dute zuhaixka deitzea merezi: Adibidez, ezkaiak (Thymus generoa) edo ezpleguak (Lavandula generoa), mulu zurtsuak edo azpizuhaixkak dira. Zuhaitz, zuhaixka edo mulu hitzek, ohiko hizkeran biotipoak deskribatzen dituzte, eta beste hitz tekniko batzuen gutxi gora-beherako baliokideak dira. Kontzeptu honentzako baliokide botanikoak, kamefito, nanofanerofito eta mikrofanerofito dira.\nSarri gertatzen da, ohi, zuhaixka bezala aurkezten diren espezieak, zuhaitz bezala haztea, edo baldintza ekologikoak ezberdinak diren tokian, abaritzarekin gertatzen den bezala, Afrika iparraldean, edo landatzean gureta eginiko ahalegin bategatik, heriotzorriarekin batzuetan ikusten den bezala.\nAzken aldaketa 15 abendua 2019(e)an, 19:59(e)tan\nOrriaren azken aldaketa: 15 abendua 2019, 19:59.